USD Terus Kukuh, Pelabur Siap Sedia Untuk Satu Lagi Kejutan!

Pengukuhan US dolar terus terpapar pada sesi dagangan Eropah ketika pasaran kini mengalihkan tumpuan kepada terbitan laporan pekerjaan ADP sektor swasta Amerika Syarikat.
Terdahulu, mata wang gergasi itu meraih sokongan daripada kenyataan Pengerusi Federal Reserve (Fed) Jerome Powell mengenai kemungkinan kadar faedah akan naik lebih tinggi daripada dijangkakan.
Ia sekali gus mendorong jangkaan pelabur bahawa bank pusat itu akan melaksanakan kenaikan sebanyak 50 mata asas pada mesyuarat polisinya bulan ini.
Ketika sesi Eropah, indeks dolar yang mengukur kekuatan dolar greenback berbanding enam mata wang utama mengukuh di paras tertinggi 3 bulan pada 105.70.
Pelabur kini bersiap sedia untuk penerbitan data pekerjaan ADP dan pembukaan pekerjaan (JOLTS) yang bakal menjadi petunjuk kepada laporan NFP yang akan dikeluarkan pada hari Jumaat.
 Sementara itu, Powell masih akan memberi keterangan di hadapan Kongres pada hari ini dan pelabur boleh mengikutinya untuk mendapatkan lebih banyak petunjuk mengenai dasar Fed.
Meneliti pergerakan mata wang secara meluas, euro terus melemah selepas menyentuh paras terendah baharu 2 bulan, manakala pound kekal suram di paras terlemah 4 bulan.
Dolar Kanada pula terus didagangkan paling rendah 4 bulan menjelang mesyuarat polisi Bank of Canada (BOC) pada sesi New York yang dijangka akan mengekalkan kadar faedahnya tidak berubah.
Selain itu, dolar Aussie dan New Zealand kekal melemah pada tahap terendah 4 bulan berbanding greenback.
Berminat untuk mengetahui lebih mendalam mengenai pasaran mata wang? Jom sertai komuniti kami. Klik di sini untuk join.


Isu-Isu Tumpuan Pelabur Memberi Isyarat Risiko Bakal Kembali Melanda Pasaran

Setakat sesi dagangan Eropah, ini antara beberapa isu yang berlegar dalam pasaran dan menjadi tumpuan pelabur di mana turut mempengaruhi perubahan sentimen semasa.
Jangkaan optimis pasaran terhadap perkembangan rundingan dagang AS-China dijejaskan oleh kenyataan Presiden Amerika Syarikat Donald Trump bahawa beliau masih belum bersedia untuk mencapai perjanjian perdagangan bersama China.
Federal Reserve akan menerbitkan minit mesyuarat FOMC pada awal pagi Khamis ini untuk mesyuarat penghujung Julai lalu di mana kadar faedah telah diturunkan namun Pengerusi Fed, Jerome Powell menegaskan bahawa tindakan penurunan kadar tersebut bukanlah permulaan untuk penurunan kadar yang lebih besar selepas ini.
Jerome Powell akan berucap di Jackson Hole, Wyongmin pada Jumaat ini yang merupakan acara tahunan menghimpunkan ahli-ahli bank pusat dan Menteri kewangan dari seluruh dunia.
Dagangan matawang safe-haven Yen dan Swiss franc turut dilihat lemah dengan sentimen pasaran yang tidak menentu. Namun penganalisis pasaran masih menjangkakan pasaran akan kembali berisiko.
 Perkembangan di Eropah, dagangan dolar Euro kekal berisiko dengan ketidaktentuan yang melanda di mana Perdana Menteri Itali, Giuseppe Conte telah meletak jawatan semalam.
Di Britain, Canselor Jerman Angela Merkel yang mengeluarkan kenyataan positif terhadap isu Brexit telah melonjakkan dagangan Pound Sterling pada sesi New York semalam.
Beliau menyatakan bahawa penyelesaian yang lebih praktikal perlu difikirkan untuk kesepakatan terhadap isu sempadan Ireland.
Menteri Hal Ehwal Eropah Jerman, Michael Roth dalam kenyataannya pada akaun media sosial, keharmonian Ireland Utara dan integrity pasaran tunggal EU adalah bukan untuk dirundingkan Kesatuan Eropah. Komen beliau adalah susulan pertemuan PM Johnson dan Angela Merkel semalam.
Data yang menjadi tumpuan pelabur pada malam ini adalah bacaan indeks harga pengguna di Kanada dengan jangkaan kenaikan pada kadar inflasi. Seterusnya, tumpuan akan terarah pada minit mesyuarat FOMC pada jam 2 pagi.
Dengan perkembangan pasif rundingan dagang AS-China, ketidaktentuan politik di Eropah serta risiko Brexit, pelabur akan tetap berwaspada berdepan jangkaan sentimen berisiko pasaran menjelang simposium Jackson Hole pada penghujung minggu ini.


Pergerakan Pasaran Tukaran Matawang Forex Pada Sesi Asia Hari Ini

Selain itu, laporan indeks Inflasi PMI Caixin akan berlangsung pada jam 9:45 am nanti. Bacaan yang di jangkakan adalah 50.4. Semalam Indeks Inflasi PMI CFLP mencapai kadar 51.4, walaupun di bawah sasaran, namun kadar ini masih menunjukkan perkembangan pada ekonomi semasa di China.
Jika indeks PMI melebihi tanda aras 50.0, ini bermaksud ekonomi China masih dalam keadaan baik dan akan terus berkembang, begitu juga sebaliknya.
Pada jam 12.30 tengahhari ini pula akan di keluarkan laporan kadar faedah terkini daripada bank pusat Australia (RBA). Para pelabur menjangkakan kadar faedah tidak berubah pada 1.5% jika kerajaan ingin kekalkan kestabilan ekonomi mereka.
Indeks dollar US yang mengukur kekuatan greenback berbanding dengan enam matawang utama yang lain, terus melemah dan susut. Pada pembukaan pasaran Asia hari ini melihat indeks susut sebanyak 0.57% kepada 92.67.
 Pasangan matawang AUDUSD telah bergerak sekitar 80.30 setakat jam 9.22 pagi, manakala USDJPY pula meningkat 0.11% kepada 110.38
Semalam dollar US membenam ke paras 14 bulan terendah berbanding dengan matawang utama yang lain. Aktiviti ekonomi dan geopolitik yang tidak menentu antara punca greenback melemah. Tambahan pula, melalui laporan PMI daripada ISM-Chicago semalam, aktiviti pengilangan semakin berkurang.
Indeks PMI Chicago semalam jatuh kepada 58.9, berbanding 65.7 pada Jun. Walau bagaimanapun, bacaan di atas 50 masih menunjukkan keadaan ekonomi yang baik.
Bacaan penjualan matawang US meningkat sehingga $3.92 billion pada 25 Julai berdasarkan pengiraan data Dagangan Komisyen Rueters dan Komiditi yang di keluarkan Jumaat lepas. Matawang pound dan euro antara punca utama dollar US semakin tertekan kerana kedua-dua matawang ini tutup menghampiri paras tertinggi dalam sesi pasaran terakhir.


USD Terus Dibuang, Pelabur Resah Menanti NFP AS

US dolar terus berada di bawah tekanan selepas bacaan menyuramkan dalam data pekerjaan ADP Amerika Syarikat telah mencetuskan kebimbangan bahawa laporan NFP juga bakal mengecewakan.
Pekerjaan dalam sektor swasta di AS telah bertambah sebanyak 128,000 pada bulan Mei, kurang separuh daripada yang dijangkakan untuk meningkat 295,000 oleh pasaran. Angka yang dicatatkan ini juga menurun daripada bacaan yang disemak semula pada April iaitu sebanyak 202,000 pekerjaan.
Hal ini secara tidak langsung memberi gambaran buruk buat bacaan data NFP yang akan diterbitkan pada hari ini juga bakal menunjukkan bacaan menyuramkan.
 Kemerosotan US dolar telah memberi peluang kepada pesaing utamanya yang lain untuk mencatatkan peningkatan, di samping turut disokong oleh sentimen pasaran yang kembali pulih.
Pasaran saham global meningkat berikutan jangkaan Arab Saudi mungkin meningkatkan pengeluaran minyak mentahnya untuk meredakan kenaikan harga minyak, sekali gus membantu mengimbangi kebimbangan terhadap lonjakan inflasi dan pengetatan dasar monetari.
Mata wang sensitif risiko, dolar Aussie dan New Zealand maju lebih tinggi berbanding dolar greenback dengan masing-masing diperdagangkan di paras tertinggi satu bulan pada sesi Asia.
Sementara mata wang euro juga didagangkan lebih tinggi di paras ketinggian hampir satu bulan, manakala pound pula stabil pada sekitar harga 1.2560 berbanding US dolar.


Analisis Teknikal USD/CAD – Timeframe H1 – 12/12/2018

Matawang dollar CAD turut didagangkan positif pada dagangan Selasa berikutan kenaikan harga minyak mentah kembali menyokong nilai matawang komoditi tersebut. Dengan pengukuhan Loonie, matawang dollar USD yang turut meneruskan pengukuhan nilainya gagal melonjakkan harga ke paras lebih tinggi pada chart USD/CAD sebaliknya harga didagangkan mendatar dengan kedua-dua nilai matawang tersebut menunjukkan prestasi yang positif. Harga bergerak mendatar antara julat 40 pips dari paras 1.33800 dan paras tertinggi harian pada 1.34200 sepanjang dagangan semalam.
Pada sesi pasaran Asia hari ini, harga yang memulakan dagangan lebih rendah dari paras Magic Pivot 1.3398 hari ini dilihat membuat penurunan ke paras support 1.3371 (MagicS1) namun kembali pantul semula ke paras Magic Pivot. Jika harga berjaya meneruskan penurunan lebih rendah dari paras support tersebut, paras support pada 1.3352 (MagicS2) akan menjadi destinasi penurunan harga seterusnya. Penurunan lebih rendah lagi dijangka akan ke paras sekitar 1.3325 (MagicS3) jika USD berjaya memberi tekanan terhadap Loonie.
Namun, jika harga berjaya melonjak semula lebih tinggi dari paras Magic Pivot 1.3398 hari ini, paras resistance terdekat iaitu pada 1.3417 (MagicR1) bakal menjadi paras awal yang akan diuji harga. Kenaikan harga seterusnya akan menguji paras ketinggian harga pada minggu lalu di sekitar paras resistance 1.3444 (MagicR2) di mana jika harga berjaya mengatasi paras tersebut, harga bakal mencatatkan paras ketinggian yang baru pada chart USD/CAD. Paras resistance pada 1.3463 (MagicR3) yang berada sedikit tinggi akan turut diuji dan juga menjadi paras tumpuan harga jika kenaikan harga masih berjaya dikekalkan.
 Terus ikuti perkembangan pasaran minyak mentah global dan faktor-faktor ekonomi yang mempengaruhi nilai matawang Loonie dalam pasaran semasa sekaligus memberi kesan terhadap pergerakan harga pada chart USD/CAD. Sentiasa kawal dagangan anda dengan sebaiknya dan gunakan indicator Moshed Magic Line dalam analisis teknikal harian untuk mendapatkan analisis yang berkualiti.

Paras support: 1.3371, 1.3352, 1.3325.
Paras resistance: 1.3417, 1.3444, 1.3463.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP/USD Pamer Penurunan Setelah Gagal Kekalkan Momentum Kenaikan Awal Minggu

Pergerakan harga bagi carta pasangan matawang GBP/USD pada dagangan Rabu mempamerkan penurunan harga sekitar 120 pips menamatkan siri kenaikan harga pada awal minggu.
Paras rintangan pada ketinggian 1.25300 gagal ditembusi harga selepas diuji pada sesi Asia dan juga pada sesi Eropah sebelum penurunan lebih jelas harga berlaku pada sesi New York.
US dolar jelas mengukuhan nilai dagangannya didorong oleh sentimen berisiko pasaran dengan kebimbangan terhadap gelombang terbaru pandemik Covid-19.
Sementara kegoyahan pada rundingan Brexit EU-UK masih lagi menekan dagangan Pound Sterling sehingga kini.
Harga pada carta GBP/USD telah turun melepasi paras sokongan Moving Average 50 (MA50) pada rangka 1 jam pergerakan harga yang memberi isyarat awal perubahan trend bearish.
Harga bergerak perlahan di atas paras 1.24000 pada sesi Asia sebelum menunjukkan kenaikan pada awal sesi Eropah.
Kenaikan harga berkemungkinan didorong penyusutan pada matawang US dolar dengan kewaspadaan pelabur menjelang data pertumbuhan GDP US pada sesi New York dan dilihat akan menguji semula halangan dinamik MA50.
 Jika harga berjaya meneruskan kenaikan, paras rintangan pada 1.25300 akan kembali diuji sebelum harga mencatatkan paras ketinggian mingguan terbaru.
Kenaikan seterusnya bakal menuju zon SBR (support become resistance) sekitar 1.26500.
Namun jika harga terus menyambung penurunan semalam, harga akan menguji paras support sekitar 1.2340 pada permulaan dagangan awal minggu ini.
Dan penurunan lebih rendah yang diteruskan dilihat akan menuju paras tumpuan pada 1.22500.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Pasaran Yang Agak Huru-Hara Telah Menggalakkan Permintaan Bagi Emas Sebagai Asset Pelaburan Terbaik!

Harga emas meningkat pada hari Khamis selepas pelabur melihat bahawa emas merupakan asset pelaburan terbaik didalam ketidaktentuan pasaran buat masa ini. Dalam masa yang sama, saham global mencatat keuntungan yang tidak disangka-sangka dengan rekod Dow yang melonjak melebih paras 20,000 di AS semalam.
Emas bagi penghantaran Februari di bahagian Comex meningkat sebanyak 0.08 peratus kepada $1,198.70 satu troy ounce.
Rancangan eksekutif imigresen dan peraturan-peraturan baru oleh Trump yang bakal memberi kesan kepada perniagaan di AS telah membantu untuk menaikkan indeks Dow Jones ke atas paras 20,000 pada Rabu.
Tindakan Trump dalam meluluskan dua saluran paip yang agak kontroversi juga telah menjadikan pembinaan saluran paip minyak oleh TransCanada dan Transfer Energy menjadi semakin mudah.
 Kelemahan US Dollar juga telah membantu mengukuhkan sentimen emas.
Semalam, harga emas jatuh pada Rabu berikutan kebimbangan pelabur terhadap dasar-dasar Trump bakal meragut pengukuhan US Dollar.
Kebimbangan tentang dasar beliau tercetus apabila Trump mula menarik diri dari perjanjian TPP dan berjanji untuk membuat rundingan semula berkaitan dengan perjanjian NAFTA.
Di tempat lain, copper futures merosot sebanyak 0.33 peratus kepada $2.706 sepound.
Kenaikan Inventori Minyak Mentah di AS Meleburkan Usaha OPEC Bagi Membendung Lebihan Bekalan


Analisis GOLD – Emas Menyusur Lemah Di Titian $1,950

Pergerakan emas perlahan pada dagangan pembukaan awal minggu ini dengan menyusur rendah ke paras $1,950.
Dipengaruhi oleh US dolar, emas gagal memaparkan peningkatan harga ketika raja mata wang itu sedikit stabil berbanding penyusutan berterusan di penghujung minggu lalu.
Namun, pelabur perlu berwaspada ekoran pasaran Amerika ditutup sempena Juneteenth Holiday semalam, dan pergerakan sebenar harga mungkin akan bermula hari ini.
Pada carta harga XAU/USD yang mengukur nilai emas berbanding US dolar, harga mendatar perlahan pada Isnin semalam ke sekitar zon 1950.00 dan menutup sesi New York di bawahnya.
Namun, menyambung dagangan di sesi Asia pagi ini, harga dibuka sedikit tinggi di atas paras 1950.00 namun kekal berlegar di sekitar tersebut sehingga ke penghujung sesi.
Pembukaan sesi Eropah menyaksikan harga sedikit naik menguji paras halangan Moving Average 50 (MA50) pada rangka masa 1 jam di carta XAU/USD tersebut dan pelabur memerhati isyarat pergerakan selanjutnya.
 Sekiranya halangan MA50 berjaya ditempuhi, harga emas bakal meneruskan kenaikan untuk mengatasi pula paras ketinggian pada Jumaat lalu sekitar 1967.00.
Seterusnya, paras rintangan pada 1970.00 pula akan diuji sebelum harga mencapai ke zon tumpuan 1980.00 pada corak kenaikan yang diteruskan.
Sebaliknya, jika harga kembali susut bergerak turun di bawah paras 1950.00 semula, akan menjadi petanda harga emas lebih cenderung untuk memaparkan pergerakan bearish.
Penurunan akan kembali cuba mencecah semula paras terendah minggu lalu sekitar 1925.00 sebelum berubah sasaran kepada 1900.00 yang mendi tumpuan utama jika harga emas terus merosot.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Risiko Perdagangan & Politik Amerika Syarikat Terus Membenam US Dolar Minggu Lalu (22 -26 Januari)

US dolar mencatat kejatuhan keenam berturut-turut pada minggu lalu (22-26 Jan) walaupun kerajaan Amerika Syarikat telah dibuka semula sepenuhnya pada Selasa. Namun apa yang membuatkan kejatuhan US dolar selepas itu adalah komen Steven Mnuchin, isu halangan perdagangan oleh AS dan risiko politik Presiden Trump.
Robert Mueller pada minggu lalu dilaporkan mahu menyoal Presiden Trump tentang pemecatan bekas pengarah FBI James Comey dan Peguam Negara Jeff Sessions. Perkembangan terkini siasatan oleh Robert Mueller menjadi risiko terbaru kepada Presiden Trump.
Komen menteri kewangan AS iaitu Steven Mnuchin, “US dolar yang lemah adalah baik kepada kami,” dalam perhimpunan World Economic Forum di Davos, Switzerland. Sememangnya komen seperti ini beberapa kali telah menyebabkan kejatuhan US dolar sebelum ini. Tahun lalu juga ada beberapa komen oleh Trump dan Mnuchin yang lebih suka kepada greenback yang lemah, sekaligus menyebabkan kejatuhan US dolar ketika itu.
Pada Rabu lepas, Presiden Trump secara rasmi meletakkan taarif terhadap panel solar dan mesin basuh. Apabila ditanya tentang perkara ini kepada menteri perdagangan AS di Davos, beliau mengatakan akan ada lebih banyak tindakan terhadap dagangan yang dirasakan tidak adil kepada Amerika Syarikat.
Sememangnya tindakan terbaru oleh AS ini adalah satu bentuk ‘protectionism’ oleh Trump yang tidak disukai oleh kebanyakan negara di dunia. Sama seperti tahun lalu, apabila kerajaan Amerika Syarikat bertindak cenderung kepada ‘protectionism‘ (terlalu menjaga ekonomi), ia sekaligus menyebkan kejatuhan US dolar.
Dengan risiko-risiko ini, pasaran biasanya akan beralih kepada matawang safe-haven Yen, Swissy dan emas. Dengan kelemahan US dolar sepanjang minggu lalu, jelas dilihat pengukuhan ketiga-tiga instrumen selamat ini yang sering mendapat permintaan tinggi semasa ketidaktentuan pasaran.
US dolar mendapat sedikit pengukuhan pada lewat dagangan Khamis lalu, apabila Trump menyangkal komen Steve Mnuchin. Trump menginginkan pengukuhan US dolar dan memberi penegasan bahawa US dolar akan terus mengukuh dibawah pimpinan beliau.
Namun, US dolar pada Jumaat terus menunjukkan tanda-tanda kelemahan dengan data pertumbuhan ekonomi Amerika Syarikat yang kurang daripada jangkaan.
Sebelum kita meneruskan kepada ulasan kalendar ekonomi sepanjang minggu lalu kita lihat dahulu julat pergerakan pasangan matawang utama dunia pada minggu lalu dan minggu sebelum itu untuk melihat perbezaan antara kedua-dua tempoh ini.

15 – 19 Januari
22 – 26 Januari

Eur/Usd- sideway 158 pip
Eur/Usd – naik 324 pip

Usd/Jpy– volatile 129 pip
Usd/Jpy – jatuh 295 pip

Gbp/Usd– naik 222 pip
Gbp/Usd – naik 488 pip

Usd/Chf- volatile 149 pip
Usd/Chf – jatuh 352 pip

Usd/Cad– naik 108 pip
Usd/Cad – jatuh 215 pip

Aud/Usd– naik 137 pip
Aud/Usd – naik 179 pip

Nzd/Usd– sideway 96 pip
Nzd/Usd – volatile 170 pip

Tanpa membuang masa lagi, mari kita lihat ulasan keseluruhan data-data dan event ekonomi sepanjang minggu lalu.

Mesyuarat bank pusat Jepun, BoJ (Selasa)

Sesetengah pelabur yang melihat BoJ kurang pesimis terhadap inflasi di masa hadapan. Jika dilihat secara keseluruhan BoJ kekal neutral dengan tiada sebarang komen yang lebih hawkish. Bank pusat mengatakan risiko terhadap harga masih lagi cenderung ke bawah walaupun bank pusat mengubah penilaian terhadap ‘jangkaan inflasi’ daripada ‘lemah’ kepada ‘mendatar’.

Data PMI Zon-Eropah (Rabu)

Aktivti ekonomi Zon Eropah merekodkan pengukuhan pada awal 2018 dengan jumlah pekerjaan meningkat ke paras tertinggi sejak tahun 2000. Markit yang mengeluarkan data PMI melaporkan Flash Euro Zone Composite Output Index yang mengira indeks kedua-dua sektor pembuatan dan perkhidmatan naik kepada 58.1 pada Disember ke paras tertinggi 12-tahun lalu melebihi jangkaan 57.9.

Data pekerjaan UK (Rabu)

 Jumlah pekerja di Britain meningkat lebih daripada jangkaan dalam tempoh tiga bulan sehingga November dan kadar upah juga meningkat pada kadar tertinggi sejak hampir setahun yang lalu. Jumlah pekerjaan meningkat sebanyak 102,000 dalam tempoh tiga bulan hingga November dan membawa jumlah keseluruhan pekerjaan kini berjumlah 32.2 juta. Jangkaan pasaran untuk data tersebut hanya 13,000.
Kadar gaji termasuk bonus tidak berubah daripada bacaan 2.5% sebelum ini yang merupakan kadar tertinggi sejak Disember 2016.
Data yang dikeluarkan pada Rabu juga menunjukkan kadar pengangguran kekal pada paras terendah 4.3% seperti yang dijangkakan oleh pasaran. Manakala jumlah yang menuntut insurans pengangguran (claimant counts) meningkat sebanyak 8,600 lebih daripada jangkaan 5,400.

Data inflasi New Zealand (Khamis)

Indeks harga pengguna (CPI) begitu mengecewakan dengan peningkatan sebanyak 0.1% bagi suku tahun terakhir 2017. Penganalisis menjangkakan kadar inflasi akan meningkat sebanyak 0.4% jauh lebih tinggi daripada bacaan sebenar 0.1%.

Penetapan polisi monetari ECB (Khamis)

ECB seperti yang dijangka mengekalkan polisi monetarinya seperti yang telah diumumkan pada Khamis termasuk jangkaan terhadap program pembelian bon (APP). Mario Draghi secara keseluruhan dalam sidang media meletakkan semua tindakan ECB masih terbuka termasuk program pembelian bon, di mana beliau meragui kenaikan kadar faedah ECB tahun ini.

Data jualan runcit Kanada (Khamis)

Jualan runcit di Kanada meningkat kurang daripada jangkaan pada November di mana kenaikan harga gasolin dan barangan elektronik ditekan oleh kemerosotan jualan kenderaan baru. Jualan runcit hanya naik 0.2% berbanding jangkaan pasaran 0.7%. Namun, apabila dilihat kepada bacaan teras (Core retail sales), bacaan meningkat 1.6% lebih daripada jangkaan 0.8%.

Data pertumbuhan ekonomi UK (Jumaat)

Ekonomi Britain meningkat lebih tinggi daripada jangkaan pada suku keempat tahun 2017 seperti yang ditunjukkan dalam data yang dikeluarkan pada Jumaat. Pertumbuhan ekonomi naik 0.5% berbanding jangkaan pasaran 0.4%. Bacaan kali ini adalah yang tertinggi sepanjang tahun 2017 yang juga melebihi bacaan pada suku ketiga.

Data inflasi Kanada (Jumaat)

Inflasi tahunan Kanada jatuh seperti yang dijangka tetapi melebihi daripada jangkaan pasaran pada Disember. Kejatuhan ini disebabkan oleh penyusutan harga gasolin seperti yang ditunjukkan pada Jumaat. Inflasi tahunan merosot kepada 1.9% daripada 2.1% sebelum ini. Harga makanan meningkat 2% dengan pengguna-pengguna membayar harga lebih tinggi untuk makanan.

Data pertumbuhan ekonomi Amerika Syarikat (Jumaat)

Pertumbuhan ekonomi Amerika Syarikat kurang daripada jangkaan pada suku keempat walaupun perbelanjaan pengguna merekodkan bacaan tertinggi dalam tempoh tiga tahun lalu sekaligus mendorong peningkatan import. Keluaran dalam negara kasar (KDNK) meningkat 2.6% secara tahunan seperti yang dilaporkan pada Jumaat. Ekonomi sebelum ini pada suku ketiga meningkat sebanyak 3.2% di mana jangkaan untuk kali ini adalah lebih tinggi daripada bacaan sebenar iaitu 3.0%.

Data tempahan durable-goods Amerika Syarikat (Jumaat)

Tempahan durable-goods (barangan tahan-lama) meningkat 2.9% bulan lalu selepas mencatat kenaikan 1.7% pada November. Manakala bacaan core durable-goods yang tidak mengambil kira tempahan pengangkutan juga naik melebihi jangkaan pasaran.


GBP/USD Kekal Merangkak Di Zon $1.2000 Untuk Akhiri Penutup 2022

Pergerakan harga pada carta pasangan mata wang GBP/USD masih lagi mendatar menuju sesi-sesi terakhir bagi dagangan tahun 2022 ini.
Walaupun US dolar didagangkan lemah pada sesi New York semalam, namun Pound gagal untuk memanfaatkan peluang untuk meningkat dengan kebimbangan aktiviti mogok yang dilaporkan berlaku di UK sehingga ke malam tahun baru.

Justeru, pergerakan harga di carta GBP/USD masih dijangka akan mendatar namun sebarang kejutan boleh berlaku terutamanya di sesi New York.
Zon sokongan harga masih lagi dilihat pada 1.2000 yang berjaya melantunkan semula harga setelah beberapa kali diuji sejak minggu lalu.
Namun kenaikan harga pula dilihat terhad hingga di zon 1.21000 yang menjadi penghalang harga melonjak lebih tinggi.
Pelabur masih lagi perlu menunggu isyarat lebih jelas terhadap perubahan trend harga, menanti untuk harga keluar dari zon sideway tersebut.
 Sekiranya berlaku lonjakan harga yang menembusi rintangan pada 1.21000, ia akan menjadi petanda awal bagi permulaan pergerakan trend bullish setelah harga juga bergerak di atas paras sokongan Moving Average 50 (MA50) pada rangka masa 1 jam di carta GBP/USD tersebut.
Untuk jangkaan bagi corak kenaikan harga, zon rintangan berikutnya adalah dilihat pada 1.22000 bakal diuji harga.
Namun, jika harga menunjukkan penurunan semula, zon support 1.2000 akan terus diuji untuk ditembusi dan harga bakal menyambung semula trend bearish yang bermula pada pertengahan Disember lalu.
Paras tumpuan seterusnya untuk penurunan lebih rendah adalah sekitar 1.19400 dan 1.18800 antara yang dilihat akan memberi reaksi menarik oleh harga.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dolar Australia Melonjak, RBA Kekalkan Kadar Faedah Di Tahap Terendah 0.75%

Reserve Bank of Australia (RBA) pada mesyuarat dasar monetari November telah memutuskan untuk menetapkan kadar faedahnya tidak berubah di paras terendah 0.75% menepati jangkaan pasaran dan berkemungkinan akan kekal rendah untuk tempoh yang lebih panjang.
Susulan daripada itu, dolar Australia terus menyusut sebelum kembali melonjak berbanding dolar USD kepada 0.6904 berikutan kemungkinan bahawa RBA tidak akan membuat pelonggaran monetari selanjutnya bagi tahun ini.
Berdasarkan kenyataan Gabenor RBA Philip Lowe, bank pusat menjangkakan pertumbuhan ekonomi Australia akan berkembang pada kadar 2.25% pada tahun ini dan meningkat kepada 3% pada 2021. Bagaimanapun, nilai dolar Australia yang semakin rendah turut menimbulkan kebimbangan kepada bank pusat.
Dengan sektor buruh yang berterusan mengalami peningkatan dan menepati pertumbuhan yang kuat dalam penawaran pekerjaan, kadar pengangguran juga dijangkakan untuk berkurang ke bawah paras 5% menjelang 2021.
 Di samping itu, data inflasi yang dikeluarkan baru-baru ini dilihat lebih baik seperti yang dijangkakan, dengan bacaan inflasi utama berada pada 1.7% bagi sepanjang tahun ini yang berakhir pada bulan September. Sehubungan itu, inflasi diramalkan akan menghampiri kadar 2% pada tahun 2020 dan 2021.
Walaupun terdapat pemulihan dalam pasaran perumahan, khususnya di Sydney dan Melbourne, aktiviti kediaman baru masih mencatat penurunan dan pertumbuhan kredit perumahan masih lemah.
Sementara itu, Lowe turut menyatakan bahawa pelonggaran polisi monetari sejak Jun telah menyokong pertumbuhan pekerjaan dan pendapatan di Australia dan pulangan inflasi kepada julat sasaran jangka sederhana.
Berikutan kenyataan tersebut, RBA dijangka tidak akan membuat pelonggaran lebih lanjut pada tahun ini.
Bagaimanapun, RBA akan terus memantau perkembangan termasuk dalam pasaran buruh dan bersedia untuk melonggarkan lagi dasar monetari jika diperlukan bagi menyokong pertumbuhan ekonomi yang mapan.


Sentimen Terkini Pasaran Forex Setakat Ini

Matawang dollar USD melonjak ke paras tertinggi 16 bulan pada dagangan Isnin setelah pelabur meletakkan keyakinan terhadap jangkaan kenaikan kadar faedah pada Disember nanti. Dalam perkembangan lain, tumpuan pasaran terhadap risiko politik di zon Eropah menambahkan lagi tekanan terhadap matawang EURO dan Pound Sterling.
Pengukuhan USD didorong oleh pengesahan pengetatan pada dasar monetari oleh FED setelah kadar faedah dikekalkan pada mesyuarat FOMC awal pagi Jumaat lalu. Seterusnya, lonjakan nilai USD turut disokong oleh faktor kebimbangan terhadap rundingan Brexit dan juga krisis bajet Itali di zon Eropah. Di samping itu, ketegangan perang dagang dan juga data ekonomi di China yang perlahan turut menyumbang kepada aliran pelaburan ke arah matawang safe-haven dollar USD.
 Isu Brexit pula, matawang Sterling mengalami kejatuhan pada dagangan Isnin berikutan keraguan pelabur terhadap kemampuan Perdana Menteri Britain Theresa May menyelesaikan isu perjanjian tersebut. Dengan tempoh kurang daripada 5 bulan sebelum Britain keluar dari Kesatuan Eropah pada 29 Mac tahun hadapan, rundingan dilihat masih buntu mencari jalan penyelesaian khususnya melibatkan isu sempadan Ireland. Laporan Sunday Times, empat menteri Britain yang masih bersama Kesatuan Eropah dilihat seperti ingin mengundurkan diri dari kerajaan May berikutan isu Brexit, menambahkan lagi ketidakpastian politik di sana.
Indeks DXY yang mengukur kekuatan matawang Greenback berbanding tujuh matawang yang lain menaik 0.49% setakat 8:30 malam ini.
Major pair seperti EUR/USD setakat ini membuat penurunan 0.61%, dimana GBP/USD di dagang menurun 0.75%. USD/JPY pula menguat 0.03% dengan USD/CAD didagang 0.10% lebih rendah. USD/CHF pula di dagang menaik pada 0.35%. Pair AUD/USD dan NZD/USD masing-masing didagangkan melemah 0.24% dan 0.10%


USD Berehat Dari Meneruskan Pendakian, Pelabur Mula Berwaspada?

Greenback mengurangkan keuntungan berbanding pesaing utamanya, tetapi kekal didagangkan di sekitar paras ketinggian satu tahun dengan sokongan yang kuat dari optimisme pelabur terhadap Federal Reserve (Fed) memulakan pengurangan rangsangan.
Ketika penulisan, indeks dolar sedikit menyusut pada 94.28 berbanding enam matawang utama lain.
Safe-haven US dolar telah mencatat kenaikan besar pada minggu ini menyusuli kenaikan yang dicatatkan hasil bon AS ketika jangkaan untuk bank pusat melaksanakan pengetatan dasar semakin meningkat.
Tekanan dari lonjakan harga tenaga global turut memberi sokongan buat greenback dan hasil bon untuk meningkat lebih tinggi.
 Ketika bercakap di forum Bank Pusat Eropah (ECB) pada hari Rabu, Pengerusi Jerome Powell, Presiden Christine Lagarde dan Gabenor Bank Pusat England (BOE) Andrew Bailey mengatakan mereka akan memantau inflasi yang susulan kenaikan harga tenaga dan pengurangan pengeluaran.
Dolar Aussie yang sensitif risiko menghentikan kenaikan yang diraih pada sesi Asia menyusuli yang mendapat sokongan daripada peningkatan harga bijih besi, eksport utama Australia.
Matawang euro pula terus didagangkan suram di paras terendah sejak Julai 2020, sekitar harga 1.1600 berbanding dolar greenback.
Pelabur kini lebih berhati-hati ketika sesi dagangan menuju ke penghujung minggu dan bulan, yang kebiasaannya akan menyaksikan pengambilan untung dalam pasaran.


Ulasan Penggerak Pasaran Forex Minggu Ini (05 Jun-09 Jun)

US dolar mengukuh berbanding matawang utama yang lain walaupun dengan peristiwa (event) berisiko iaitu keterangan Comey di hadapan pegawai perisikan senat. Selain itu satu lagi ‘event‘ berisiko minggu ini iaitu pilihanraya umum UK turut menyebabkan matawang Gbp melemah berbanding matawang yang lain.
Bekas Pengarah FBI, James Comey membuat dakwaan yang agak keras kepada Presiden Trump tetapi enggan mengulas lanjut sama ada Trump mahu menghalang siasatan atau tidak. Sentimen terkini sejak keterangan Comey memberi risiko kepada agenda pertumbuhan pantas ekonomi US tetapi dilihat masih jauh daripada tindakan pemecatan oleh Kongres. Hal ini menyebabkan US dolar memulih minggu ini.
Dengan tiadanya bukti sahih, kalaupun siasatan terus berjalan, ia akan mengambil masa yang lama untuk diselesaikan. Untuk US dolar, pasaran kini akan memberi perhatian kepada penetapan kadar bank pusat Federal Reserve pada 14 Jun.
Pemulihan US dolar turut dibantu oleh penetapan kadar ECB di mana bank pusat Eropah ini masih mengekalkan nada dovish mereka walaupun terdapat kenyataan yang semakin kurang dovish dalam kenyataan awal. Apa yang dibimbangi adalah penurunan ramalan inflasi bank pusat kepada 1.5% dari 1.7% pada 2017. Ini dilihat sebagai pendirian bank pusat yang akan terus mengekalkan polisi pelonggaran dalam tempoh yang lebih lama.
Di United Kingdom, semua maklum undian bermula seawal 3 petang Khamis waktu Malaysia dan berakhir 5 pagi Jumaat. Pukul 5 pagi Jumaat itu kita menyaksikan kejatuhan Gbp/Usd hampir 300 pip disebabkan ‘exit poll‘ yang menunjukkan Theresa May gagal mengekalkan majoriti. Hal ini berterusan apabila keputusan rasmi menunjukkan Konservatif gagal mengekalkan majoriti yang dimenangi pada 2015.
Sebelum kita meneruskan kepada ulasan kalendar ekonomi sepanjang minggu ini kita lihat dahulu julat pergerakan pasangan matawang utama dunia pada minggu ini dan minggu lepas untuk melihat perbezaan antara kedua-dua tempoh ini.

29 Mei – 02 Jun
05 Jun – 09 Jun

Eur/Usd- naik 176 pip
Eur/Usd- jatuh 118 pip

Usd/Jpy– jatuh 132 pip
Usd/Jpy– volatile 170 pip

Gbp/Usd– naik 152 pip
Gbp/Usd– jatuh 343 pip

Usd/Chf- jatuh 187 pip
Usd/Chf- naik 114 pip

Usd/Cad– 120 pip ranging
Usd/Cad– 118 pip volatile

Aud/Usd– 104 pip volatile
Aud/Usd– naik 144 pip

Nzd/Usd– naik 112 pip
Nzd/Usd– naik 111 pip

Tanpa membuang masa lagi mari kita lihat ulasan kalendar ekonomi utama sepanjang minggu ini.

PMI Sektor perkhidmatan UK (Isnin)

Sektor perkhidmatan United Kingdom semakin perlahan pada Mei di mana indeks PMI merosot kepada 53.8 dari 55.8 sebelum ini. Bacaan kali ini berada di bawah jangkaan pasaran di paras 55.0. Walaupun terdapat pengukuhan dalam perniagaan baru, komponen pertumbuhan tempahan merosot ke paras terendah tiga bulan lalu.

PMI Sektor perkhidmatan US (Isnin)

Sektor perkhidmatan US merosot sedikit pada bulan Mei yang ditunjukkan oleh kejatuhan indeks PMI kepada 56.9 dari 57.5 sebelum ini dan berada di bawah jangkaan 57.3. 17 dari 18 industri dalam sektor ini merekodkan peningkatan.

Penetapan kadar faedah RBA (Selasa)

RBA mengekalkan kadar di paras 1.50% sejak Ogos 2016. Kadar ini telah dikekalkan sejak sembilan mesyuarat yang lalu. Bank pusat menyatakan “keadaan dalam pasaran perumahan berubah dengan agak ketara di seluruh negara,” tetapi kenaikan harga yang mendadak di bandar besar telah menunjukkan trend yang semakin perlahan.

Pertumbuhan ekonomi Australia (Rabu)

Pertumbuhan ekonomi Australia dianggap sebagai perlahan pada suku pertama 2017 berikutan kelemahan perdagangan dan pelaburan yang sedikit memburukkan jangkaan perkembangan ekonomi di masa hadapan. Keluaran Dalam Negara Kasar, KDNK (GDP) melaporkan peningkatan 0.3% pada suku pertama selepas meningkat 1.1% pada suku keempat 2016. Bacaan kali ini melebihi jangkaan pasaran dengan kenaikan 0.2%.

Imbangan perdagangan Australia (Khamis)

Australia merekod lebihan dagangan yang semakin berkurangan kepada A$555 juta pada Mac, jatuh daripada A$3.17 billion surplus sebelum itu, seperti yang dilaporkan oleh Biro Statistik Australia pada Khamis. Penganalisis menjangkakan data hari ini mencatat lebihan A$1.9 billion.

Imbangan perdagangan China (Khamis)

Lebihan dagangan China dalam nilai US dolar meningkat kepada $40.81 billion pada Mei dari $38.05 billion. Jangkaan penganalisis bagi data kali ini ialah jumlah lebihan meningkat sebanyak $47.5 billion. Eksport meningkat 8.7% dalam masa 12 bulan sehingga Mei di mana nilai import melonjak 14.8% dari tahun ke tahun. Eksport selama ini menjadi penggerak utama ekonomi China. Manakala import ke China telah menjadi nadi utama dalam rantaian nilai global di mana memberi faedah kepada pengeluar komoditi global.

Penetapan kadar faedah ECB (Khamis)

Bank pusat mengekalkan polisi monetari. Dalam sidang media, Draghi lebih yakin dengan pertumbuhan ekonomi tetapi menegaskan inflasi masih lagi rendah. ECB memotong sedikit panduan dalam kenyataan awal yang dikeluarkan, namun Presiden bank pusat dilihat masih mengekalkan komen ‘dovish’ dalam sidang media selepas itu.

Data pekerjaan Kanada (Jumaat)

Kanada dalam laporan data pekerjaan mencatat data yang memberangsangkan dengan tambahan pekerjaan sebanyak 54,500 berbanding jangkaan pasaran sebanyak 11,500 dan data sebelum ini yang bertambah 3200. Pekerjaan sepenuh-masa meningkat 77,000 sepanjang bulan Mei di mana pekerjaan separuh-masa bertambah 22,300. Data kali ini sepatutnya akan meningkatkan keyakinan dalam ekonomi khususnya dengan data pekerjaan sepenuh-masa yang kukuh. Terdapat potensi kepada kecenderungan pengetatan dalam mesyuarat bank pusat pada Julai.


Junaman USD Belum Terhenti! Nak Turun Sampai Mana Ni?

Raja matawang USD memanjangkan penurunan lebih rendah pada sesi Eropah, menyentuh paras terendah sembilan hari berbanding kebanyakan matawang utama walaupun telah diperlihatkan dengan bacaan data inflasi AS yang tinggi.
US dolar sepatutnya meningkat lebih tinggi kerana data inflasi AS terus menunjukkan peningkatan dan minit mesyuarat FOMC yang meyakinkan pelabur bahawa pengurangan pembelian bon akan dilaksanakan tidak lama lagi.
Bagaimanapun, matawang gergasi itu mempamerkan reaksi sebaliknya dengan menyusut lebih rendah, mengikuti kemerosotan yang dicatatkan hasil perbendaharaan AS 10 tahun.
 Ketika penulisan, indeks dolar yang mengukur kekuatan dolar greenback diperdagangkan 0.2% lebih rendah berbanding pesaing utamanya, pada 93.80.
Dagangan matawang euro terus meningkat lebih tinggi susulan kelemahan US dolar, dengan didagangkan lebih kukuh pada 1.1610, jauh meninggalkan paras terendah 15 bulan yang disentuhnya sebelum ini.
Sementara matawang pound juga menguat di atas paras harga 1.37000 berikutan dagangan USD yang lemah, di samping turut disokong oleh jangkaan bahawa Bank Pusat England (BOE) akan menaikkan kadar faedah pada tahun ini.
Matawang berkaitan komoditi turut meraih keuntungan, di mana dolar Aussie melonjak menghampiri paras tertinggi satu bulan, dan dolar kiwi pula menokok mendekati tahap tertinggi tiga minggu berbanding dolar greenback.


Pasaran Forex Tenang Pada Pembukaan Sesi Pasaran Asia.

Aussie sedikit jatuh pada pembukaan sesi pasaran Asia hari ini menjelang data-data berimpak rendah pada hari ini.
Pasangan matawang AUD/USD susut 0.03% kepada 0.7929 manakala USD/JPY meningkat 0.11% kepada 109.32 setakat jam 9.30 pagi.
Indeks US dolar yang mengukur kekuatan greenback berbanding enam matawang utama yang lain menurun 0.06% kepada 93.42
Minggu ini, para pelabur akan memberi tumpuan kepada ucapan-ucapan wakil bank pusat di persidangan tahuan bank pusat Fed di Jackson Hole.
 Selain itu, data perumahan dan barangan tahan lama turut diberi perhatian bagi melihat kesan-kesannya terhadap polisi Fed seterusnya. Di kawasan zon eropah pula akan mengeluarkan data aktiviti sektor swasta.
Pada penutupan pasaran hari Jumaat minggu lepas, dolar jatuh berbanding matawang yang lain berikutan para pelabur bimbang dengan risiko polisi fiskal Trump yang semakin buruk dan jangkaan kenaikan kadar yang mungkin akan lebih beransur-ansur.
Greenback telah susut kepada paras terendah empat bulan yang lalu berbanding Yen pada awal sesi pasaran Jumaat lepas sehinggalah lewat sesi dagangan hari tersebut, perletakan jawatan ketua strategi White House, Steve Bannon telah menyokong sedikit pengukuhan US dolar sebelum penutupan pasaran.
Dolar telah meningkat ke paras tertinggi 14 tahun yang lalu selepas Trump berjaya menjadi Presiden US dalam pilihan raya November 2016 yang lalu, dengan harapan perlaksanakan pelan ransangan fiskal dan pembaharuan cukai beliau akan menguatkan ekonomi. Walau bagaimanapun, dolar semakin menyusut disebabkan oleh kebimbangan yang semakin meningkat terhadap keupayaan pentadbiran Trump untuk mencapai agenda yang telah dijanjikan.
Matawang euro pula meningkat tiga minggu berturut-turut berbanding sterling dengan EUR/GBP meningkat 0.56% berikutan pasaran menjangkakan tiada perubahan pada kadar faedah bank pusat England (BoE) pada masa yang terdekan kerana masih terkesan dengan Brexit.


Pening Lepas Menggila, EUR/USD Kekal Berehat Di Zon $1.13000

Reaksi sentimen pasaran yang bercampur-campur terus membuahkan tanda tanya setelah tampaknya pelabur mula mengambil langkah waspada selepas dibelenggu risiko berkaitan varian Omicron ketika ini.
Namun kenyataan hawkish yang disuarakan oleh Pengerusi Federal Reserve (Fed) Jerome Powell dilihat masih lagi menjadi tunjang utama yang berkemungkinan dapat menyokong pengukuhan matawang USD.
Pasaran mungkin akan lebih terarah kepada terbitan data NFP Amerika Syarikat (AS) untuk bulan November pada esok (Jumaat) susulan laporan data ADP NFP diterbitkan semalam dengan bacaan positif daripada jangkaan penurunan.

Pergerakan bergelora terus membadai harga pada carta pasangan matawang EUR/USD untuk bergerak mendatar pada zon RBS (resistance become support) 1.13000 sepanjang dagangan semalam (Rabu).
Tetapi trend harga masih dilihat seakan memberi isyarat awal untuk pengekalan trend bullish setelah harga masih lagi didagangkan di atas paras halangan Moving Average 50 (MA50) pada timeframe 1 jam.
Tambahan pula, isyarat berkenaan turut disokong selepas terbentuknya corak bullish engulfing pada rangka masa harian yang membawa maksud kebarangkalian harga mungkin akan mengekalkan lonjakan.
 Jikalau begitu sasaran terdekat yang berkemungkinan akan diuji adalah pada zon SBR (support become resistance) 1.14000 yang dijadikan tumpuan bagi membuktikan corak pergerakan yang jelas dan ketara.
Keadaan ini tentunya akan menyaksikan harga pada carta EUR/USD dijangka mampu menuju ke zon SBR 1.15000 yang mana ia pernah menjadi zon sokongan sebelum berjaya ditembusi pada awal November.
Namun andai kata lonjakan harga gagal untuk dipamerkan, sudah semestinya zon RBS 1.13000 mungkin akan ditembusi pada kali ini untuk jangkaan harga menjejaki ke zon sokongan terbaharu pada 1.12000.
Sejajar dengan itu, paras terendah yang dicapai pada penghujung November sekitar 1.11900 mungkin juga akan menjadi perhatian pelabur untuk diuji sebelum menjangkakan harga menyusut lebih rendah.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/CAD Garang Noh! Kembali Melonjak Pada Awal Minggu

Kebimbangan yang masih lagi terpalit terhadap risiko penularan varian Omicron serta ketidaktentuan yang kekal membelenggu Evergrande sama sekali telah pun membebankan pergerakan dolar Kanada.
Meskipun Bank of Canada (BOC) kekalkan kadar faedah tidak berubah, bank pusat itu dijangka akan mengesahkan semula rencana untuk menaikkan kadar faedah lebih awal berdasarkan kepada data positif yang diterbitkan.
Mesyuarat FOMC pada awal pagi Khamis juga berkemungkinan akan menjadi tumpuan pasaran dalam menantikan Federal Reserve (Fed) menepati kenyataan hawkish yang dilontarkan ataupun sebaliknya.
Harga pada carta pasangan matawang USD/CAD dilihat menampilkan pergerakan volatile di penutup dagangan minggu lalu (Jumaat) untuk kekal berlegar di zon RBS (resistance become support) 1.27000.
Namun demikian pergerakan harga masih lagi didagangkan di atas paras rintangan Moving Average 50 (MA50) pada rangka masa 1 jam untuk memberi petunjuk awal kepada perubahan trend bullish.
Dalam pada itu, harga tampaknya menyusut pada awal sesi Asia hari ini (Isnin) bagi mencecah semula zon RBS 1.27000 dan mula menunjuk rentak dalam mempamer lonjakan di pembukaan sesi Eropah.
 Justeru zon SBR (support become resistance) 1.28000 berkebarangkalian akan menjadi hala tuju yang seterusnya untuk dicapai terlebih dahulu sebelum terus melonjak sehingga ke zon rintangan 1.28500.
Reaksi pada zon rintangan tersebut kemungkinan bakal dinilai oleh pelabur bagi menjangkakan sama ada zon itu mampu untuk ditembusi ataupun akan terus kekal menghalang lonjakan yang lebih tinggi.
Sebaliknya zon RBS 1.27000 dijangka akan dicecah jikalau harga kembali papar penurunan yang sekali gus mungkin bakal menjejaki zon sokongan 1.26000 dan juga paras terendah dalam tempoh 4 minggu.
Lihat gambar carta harga pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Matawang Ini Melonjak Sehingga Mencapai Angka Tertinggi dalam Tempoh Setahun

Dollar New Zealand melompat lebih tinggi dalam sesi ini ke angka tertinggi dalam tempoh setahun. Hal ini berikutan keputusan Reserve Bank of New Zealand yang mengurangkan kadar faedah kepada 2.0%.
NZD/USD, 15 minit
Bagaimana pun, keadaan semasa memungkinkan lebih banyak pengurangan pada masa akan datang disebabkan oleh risiko deflasi. Menurut Steven Dooley, ahli strategi matawang Western Union Business Solutions di Melbourne, kiwi melonjak disebabkan spekulasi mengenai pemotongan kadar sehingga 50 mata asas.
Sama seperti Aussie, kekuatan kiwi disokong oleh kadar hasil bon yang agak tinggi.
 10-year government bonds di New Zealand menyaksikan kadar hasil sebanyak 2.1% berbanding hasil yang negatif di Jepun dan Jerman.
Buat masa sekarang, tumpuan pasaran beralih kepada keputusan kadar dari Fed pada hujung tahun ini. Tidak ketinggalan, pelabur juga menunggu petunjuk dari ucapan Pengerusi Fed, Janet Yellen pada 26 Ogos nanti. Janet Yellen akan mengeluarkan kenyataan beliau di simposium tahunan Bank Pusat Amerika Syarikat di Jackson Hole, Wyoming.
US Dollar Index yang mengukur kekuatan Greenback kali terakhir dinilai pada 95.691.
Sementara itu, matawang Euro diniagakan stabil setelah memperolehi keuntungan kira-kira 0.7% sepanjang minggu ini.
Apa yang Brexit cuba buktikan? Klik artikel ini.


Pertumbuhan GDP Kanada Tersasar Dari Jangkaan, Kali Pertama Menguncup Sejak Februari!

Dolar Kanada susut berbanding US dolar selepas data yang diterbitkan oleh Statistik Kanada menunjukkan ekonomi Kanada pada bulan Oktober tanpa dijangka menguncup buat kali pertama sejak penurunan yang dialami pada Februari lalu.
Pertumbuhan GDP menyusut sebanyak 0.1%, tersasar daripada jangkaan untuk kekal dengan peningkatan 0.1% iaitu tidak berubah dari bacaan pada bulan September yang didorong oleh kemerosotan dalam sektor perkilangan.
Angka pertumbuhan ini merupakan salah satu siri data yang mengecewakan pasaran dan para penganalisis mengatakan ia boleh memberi tekanan kepada Bank Pusat Kanada (BOC) untuk mengurangkan kadar faedah.
 Pergerakan dolar Amerika berbanding safe-haven yen agak terbatas berikutan laporan Global Times China yang menyatakan bahawa keputusan China untuk mengurangkan tarif import ke atas lebih 850 barangan adalah bukan daripada hasil rundingan perdagangan tetapi untuk membuka pasaran domestik yang lebih besar.
Laporan minit mesyuarat oleh Bank Pusat Jepun (BOJ) pula gagal merangsang pergerakan yen meskipun para penggubal dasar bersetuju bahawa momentum ke arah mencapai sasaran kestabilan harga tidak akan hilang, menunjukkan bank pusat itu tidak akan melonggarkan dasar monetarinya dalam masa terdekat.
Mengikuti perkembangan di Eropah, dagangan matawang pound terus lemah dengan diniagakan ke paras terendah tiga minggu berbanding dolar USD ditekan oleh kebimbangan yang semakin meningkat terhadap no deal Brexit.
Sementara itu, dolar Australia terus mengukuh menghampiri paras tertinggi 4 setengah bulan berikutan perkembangan perdagangan yang optimis selepas China mengumumkan pengurangan tarif ke atas beberapa barangan importnya. Ia juga turut memberi manfaat buat dolar New Zealand untuk diniagakan tinggi berbanding US dolar.


Analisis Teknikal GBP/JPY – Timeframe H1 – 6/12/2018

Matawang Yen yang mendapat kelebihan dalam suasana pasaran yang berisiko (risk-off) dilihat akan memberi tekanan kepada matawang Sterling yang masih dibayangi isu Brexit dan menjadi kebimbangan dalam pasaran. Namun, matawang Sterling pada dagangan semalam dilihat berjaya membuat kenaikan melepasi paras Magic Pivot dari paras terendah pada support 143.300. Harga yang membuat kenaikan menguji zon SBR (support become resistance) di paras 144.300 namun dilihat gagal lepasi kenaikan lebih tinggi pada sesi pasaran New York.
Pada sesi pasaran Asia pagi ini, harga yang memulakan dagangan di paras Magic Pivot 143.962 hari ini telah membuat penurunan seawal sesi bermula dan menuju ke paras support 143.400 (MagicS1) dan menguji paras terendah pada dagangan semalam. Jika harga meneruskan penurunan ke paras lebih rendah, jangkaan destinasi yang menjadi tumpuan harga seterusnya adalah ke paras 142.691 (MagicS2) yang merupakan paras support pada Oktober lalu. Dan sekiranya penurunan harga berjaya breakout paras support tersebut, berkemungkinan harga boleh mencecah penurunan sehingga ke paras sekitar 142.129 (MagicS3).
Namun jika harga kembali membuat lonjakan semula lebih tinggi dari paras Magic Pivot hari ini, paras awal yang dilihat akan dituju harga adalah pada resistance 144.671 (MagicR1). Harga yang terus menyambung kenaikan akan naik lebih tinggi dijangka ke paras sekitar resistance 145.233 (MagicR2) sebelum lonjakan harga seterusnya berpotensi mencapai ketinggian pada resistance 145.942 (MagicR3) untuk harga mengatasi paras ketinggian sebelum ini pada chart GBP/JPY.
 Terus ikuti perkembangan rundingan Brexit dan juga sentimen pasaran semasa di mana masing-masing mempengaruhi nilai matawang Sterling dan Yen dan juga pergerakan pada chart GBP/JPY. Indicator Moshed Magic Line adalah disyorkan sebagai indicator tambahan pada chart GBP/JPY anda untuk mendapatkan analisis teknikal yang lebih berkualiti.

Paras support: 143.400, 142.691, 142.129.
Paras resistance: 144.671, 145.233, 145.942.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Laporan Pekerjaan Australia Positif, AUD/USD Kembali Melonjak Pada Sesi Asia

Berbanding pergerakan harga yang mendatar semalam, dagangan dolar Australia kembali mempamerkan pengukuhan apabila mencatatkan lonjakan pada sesi Asia hari ini susulan penerbitan laporan data pekerjaan Australia.
Ekonomi Australia mencatat pertambahan 39,900 pekerjaan pada bulan November lebih tinggi berbanding jangkaan peningkatan sekitar 14,500. Pertambahan mengejutkan tersebut memberi impak positif terhadap dolar Aussie selepas bacaan tersebut merosot pada bulan sebelumnya.
Selain itu, kadar pengangguran Australia juga telah menurun kepada 5.2% berbanding jangkaan kekal pada 5.3% seperti bulan sebelum ini.
Susulan laporan diterbitkan, dolar Aussie mengukuh berbanding US dolar dengan kenaikan melebihi 30 pips pada carta harga AUD/USD sejak awal sesi Asia bermula hari ini.
Kenaikan harga telah melepasi garisan Moving Average 50 (MA50) sehingga ke paras ketinggian 0.68800 memasuki awal dagangan sesi Eropah.
Seperti matawang komoditi yang lain, Aussie turut mengambil kesempatan di atas penyusutan US dolar berikutan faktor isu pemecatan Donald Trump sebagai Presiden Amerika Syarikat.
 Jika perkara tersebut benar-benar terjadi, Donald Trump bakal menjadi Presiden Amerika Syarikat ketiga yang akan dipecat sepanjang sejarah kepimpinan.
Dagangan AUD/USD bakal meneruskan kenaikan menuju paras ketinggian mingguan hampir ke paras 0.69000 sebelum meneruskan kenaikan lebih tinggi.
Kenaikan seterusnya dilihat akan kembali menguji zon resistance harga sekitar 0.69300 yang dicapai pada dagangan minggu lalu.
Sebaliknya jika harga kembali meneruskan penurunan semula, harga bakal bergerak lebih rendah semula dari garisan sokongan MA50 sebelum menguji paras terendah mingguan pada 0.68400.
Penurunan lebih rendah yang diteruskan akan menuju zon-zon tumpuan harga pada dagangan sebelum ini di sekitar 0.68200 atau lebih rendah lagi pada zon support 0.68000.
Lihat gambar carta pasangan matawang AUD/USD di bawah untuk rujukan analisis teknikal anda.


Setelah Berhari-hari Bergerak Lemah, USD Bangkit Semula?

US dolar sedikit meningkat ketika pelabur menantikan keterangan daripada Pengerusi Federal Reserve (Fed) Jerome Powell di hadapan Kongres pada sesi New York.
Sebarang kenyataan Powell mengenai hala tuju pengetatan monetari akan datang dan kesannya pada ekonomi, akan diteliti oleh pemain pasaran.
Ketika penulisan, indeks dolar yang mengukur kekuatan dolar greenback diniagakan sedikit meningkat pada 104.60 berbanding sekumpulan mata wang utama.
Sebelum itu, pelabur akan diperlihatkan terlebih dahulu dengan data inflasi UK yang akan dikeluarkan pada sesi Eropah, di mana ia dijangka terus menunjukkan peningkatan pada bulan Mei.
 Dagangan mata wang pound yang mendatar menunjukkan kewaspadaan pelabur menjelang pengeluaran data tersebut. Ketua Ekonomi Bank Pusat England (BOE), Huw Pill memberi isyarat bahawa mereka bersedia untuk bertindak jika melihat bukti tekanan harga yang berterusan.
Sementara itu, mata wang euro kembali memadamkan keuntungan yang dicatatkan sebelum ini dengan menyusut ke sekitar harga 1.0500.
Terdahulu, mata wang itu telah mendapat sokongan daripada kenyataan beberapa penggubal dasar Bank Pusat Eropah (ECB) yang menyatakan kemungkinan mengenai potensi kadar akan dinaikkan lebih tinggi pada mesyuarat September, iaitu sebanyak 50 mata asas berbanding 25 mata asas yang dijangkakan.
Dalam pada itu, yen terus mencatat rekod baharu selepas jatuh ke paras terendah terbaharu 24 tahun pada 136.70 berbanding USD pada sesi sebelum ini.


Analisis GOLD – Emas Meningkat Untuk Hari Ke-2 Berturut-Turut

US dolar masih gagal memberi arah pergerakan harga yang jelas menuju ke penghujung minggu ini menyebabkan emas berjaya meneruskan corak kenaikan untuk hari kedua berturut-turut.
Namun, kenaikan semula nilai emas masih belum berjaya untuk menutup kerugian yang dicatatkan selepas kejatuhan yang bermula pada penghujung minggu lalu.
Penurunan pada hasil perbendaharaan Amerika Syarikat (AS) yang mendorong penyusutan nilai US dolar telah membuka ruang untuk dagangan emas mencatatkan peningkatan semula semalam.
Jika diteliti pergerakan harga pada carta XAU/USD yang mengukur nilai emas berbanding US dolar, harga emas telah menunjukkan pergerakan lebih positif pada sesi Eropah semalam dengan peningkatan harga sebelum sedikit suram pada penghujung dagangan sesi New York.
Isyarat bullish dinilai pelabur selepas harga bergerak semula di atas paras sokongan Moving Average 50 (MA50) pada rangka masa 1 jam di carta XAU/USD membuatkn kenaikan emas berterusan di penghujung minggu ini.
Hasil bon AS yang telah membuat penurunan selepas memuncak pada awal minggu ini membuatkan logam kuning ini membuat peningkatan semula. Tetapi pelabur masih berjaga-jaga menjelang terbitan data indeks harga pengguna (CPI) tahunan AS pada Jumaat yang bakal memacu pergerakan US dolar sekaligus turut mempengaruhi perubahan nilai emas dalam pasaran.
 Sekiranya corak kenaikan harga emas masih berjaya dikekalkan, harga dilihat bakal menguji zon resistance pada 1870.00 semula yang menjadi rintangan penting diuji pada 2 minggu berturut-turut sebelum ini.
Kenaikan lebih tinggi melepasi zon tersebut akan mencatatkan harga tertinggi terbaru emas untuk tempoh 5 minggu dengan sasaran seterusnya untuk menuju zon 1900.00 pula.
Sebaliknya jika harga emas membuat penurunan, isyarat awal untuk trend bearish harga berkemungkinan akan mendorong harga menuju ke zon RBS (resistance become support) 1830.00.
Sekiranya penurunan masih diteruskan dan harga berjaya melepasi zon tersebut, harga emas bakal catatkan paras terendah terbaru 3 minggu dengan sasaran menuju zon 1810.00 atau paras tumpuan pada 1800.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Rundingan Brexit K.O, Ekonomi UK Pula O.K

Data tumpuan utama di sesi Eropah menyaksikan penerbitan data Keluaran Dalam Negara Kasar (KDNK) UK yang menepati jangkaan pasaran dengan mencatatkan pertumbuhan 6.6% pada bulan Julai.
Ini menyusuli pertumbuhan yang direkodkan pada Jun sebanyak 8.7%, 2.4% pada Mei dan penguncupan terbesar 20% pada bulan April. Ini juga bermaksud ekonomi telah pulih lebih daripada separuh output yang hilang berikutan wabak Covid-19.
Sementara bagi tempoh tiga bulan sehingga Julai, ekonomi UK menyusut 7.6% daripada penguncupan 20.4% yang direkodkan dalam tiga bulan hingga Jun yang telah membawa Britain jatuh ke lembah kemelesetan pada suku kedua 2020.
 Walaupun diperlihatkan dengan data yang memberangsangkan, namun Menteri Kewangan UK Rishi Sunak tetap bimbang dengan keadaan ekonomi di masa akan datang memandangkan banyak pekerjaan dan pendapatan telah terjejas disebabkan krisis ini.
Rishi Sunak sebelum ini telah menerima tekanan daripada ahli parlimennya yang menggesa beliau supaya mempertimbangkan semula rancangannya untuk menamatkan skim pengekalan pekerjaan di UK bulan depan.
Data KDNK ini hadir ketika prospek kesepakatan perdagangan merosot secara mendadak setelah Perdana Menteri Boris Johnson mengancam untuk melanggar undang-undang antarabangsa dengan menulis semula perjanjian pengunduran Brexit yang dibuat tahun lalu.
Ancaman tersebut telah memberi tekanan kepada para pegawai UK untuk melakukan lebih banyak untuk menyokong ekonomi daripada risiko no-deal Brexit dan kejatuhan yang disebabkan Covid-19.


Pandangan Kalendar Ekonomi Mingguan 25 – 29 Mei 2015

Dollar AS cuba membuat kemunculan semula, namun mata wang Amerika itu terjejas teruk dalam seminggu yang menyaksikan perubahan trend. Dan sekarang, Pesanan untuk Barang Tahan Lama AS, Keyakinan Pengguna serta data GDP UK, Kanada dan AS bakal menonjol dan menjadi berita-berita utama dalam kalendar Forex untuk minggu ini.
Sedikit ulasan minggu lepas:
Minit mesyuarat dasar Federal Reserve pada April 28-29 mendedahkan kenaikan “interest rate” yang dirancang, tidak akan berlaku pada bulan Jun ini. Walaupun keyakinan semakin meningkat dalam pemulihan ekonomi Amerika Syarikat, data terkini menunjukkan kelembapan yang dijangka bersifat sementara. Perbelanjaan pengguna yang lemah, pertumbuhan dan data sektor pekerjaan yang perlahan, menyebabkan penggubal dasar menangguhkan keputusan mereka untuk menaikkan “interest rate”.
Federal Reserve AS juga kecewa, kerana kejatuhan harga minyak tidak merangsang pertumbuhan seperti yang dijangkakan, dan kelemahan Dollar baru-bari ini menyebabkan inflasi jatuh. Feds mengulangi bahawa ia tidak akan menaikkan “interest rate” sehingga ia cukup yakin bahawa harga terus bergerak ke arah sasaran 2% yang ditetapkan. Adakah ekonomi AS bakal pulih daripada kelembapan baru-baru ini? Dalam Euro-Zone pula, percakapan mengenai pembelian awal bon “Quantitative Easing” (QE) ECB melanda euro khususnya. Mata wang blok ekonomi Eropah itu jatuh semula dari kenaikan sebelum ini. Di UK, inflasi turun di bawah 0% dan di Jepun pula, GDP dilapor lebih baik daripada yang dijangkakan.
Berikut adalah agenda utama dalam kalendar Forex minggu ini:
Jom kita lihat:
Selasa, 8:30 Malam
Pesanan Barang Tahan Lama AS:  Sektor pembuatan AS pulih pada Mac di tengah-tengah perkembangan dalam industri pengangkutan. Pesanan baru untuk barangan perkilangan tahan lama, meningkat sebanyak 4.0%, untuk $240.2 billion, selepas penurunan 1.4% pada bulan Februari. Walau bagaimanapun, teras bagi pesanan barangan tahan lama, tidak termasuk sektor pengangkutan yang tidak menentu, menurun 0.2% kepada $159.9 billion. Angka teras yang lemah diikuti tujuh bulan bacaan negatif, menunjukkan suku kedua mungkin tidak sekukuh seperti yang di jangkakan. Penurunan sebanyak 0.4% pada pesanan dan kenaikan sebanyak 0.5% pada pesanan teras adalah dijangkakan kali ini.
Selasa, 10:00 Malam
  Keyakinan Pengguna AS: Keyakinan pengguna jatuh mendadak pada bulan April kepada 95.2 daripada 101.4 pada Mac, di tengah-tengah pertumbuhan pekerjaan yang lemah. Walaupun pakar ekonomi menjangkakan sentimen pengguna meningkat kepada 102.5, ianya menjunam kepada paras terendah pada 2015. Harga bahan api yang terus kekal di bawah harga tahun lepas, menyumbang kepada pertumbuhan ekonomi tetapi data yang lemah dalam pasaran pekerjaan AS membayangi perkembangan positif ini. 95.3 adalah dalam jangkaan kali ini.
Rabu, 10:00 Malam
 Keputusan kadar Kanada:  Bank of Canada mengekalkan “interest rate” tidak berubah pada 0.75%. Gabenor Stephen Poloz mengunjurkan pandangan positif bagi ekonomi Kanada, walaupun ditengah-tengah kelemahan semasa ekoran kejatuhan harga minyak. Bank pusat Kanada itu menurunkan 1.5% unjuran pertumbuhan asal bagi suku pertama 2015, kepada sifar. Walau bagaimanapun, Poloz menegaskan ekonomi akan pulih pada separuh kedua tahun ini. Walau bagaimanapun, ramai pakar ekonomi percaya bahawa kejatuhan harga minyak akan mempunyai kesan yang lebih lama kepada pertumbuhan ekonomi Kanada.
Khamis, 4:30 Petang
GDP UK: Menurut laporan awal bagi Q1 (suku pertama) 2015, ekonomi UK berkembang sebanyak 0.3%. Angka itu mungkin akan dinaik taraf kepada 0.4% buat masa ini. Adalah penting untuk diambil perhatian, bahawa kadar pertumbuhan ini adalah lebih rendah daripada yang dilihat sebelumnya.
Khamis, 8:30 Malam
 Tuntutan Pengangguran AS:  Bilangan rakyat Amerika Syarikat yang memfailkan tuntutan awal untuk faedah pengangguran meningkat sebanyak 10 ribu pada minggu lepas, mencapai jumlah 274 ribu. Penganalisis menjangka kenaikan yang lebih kecil iaitu 271 ribu. Walaupun meningkat pada minggu lepas, jumlah tuntutan kekal di bawah 300 ribu, menunjukkan pasaran pekerjaan yang terus kukuh untuk minggu ke-11. Purata bergerak empat minggu jatuh 5,500 minggu lepas kepada 266,250 iaitu paras terendah sejak April 2000. Tahap yang sama iaitu 272 ribu, dianggarkan untuk laporan kali ini.
Jumaat, 8:30 Malam
GDP Kanada:  Ekonomi Kanada terhenti pada bulan Februari menunjukkan tiada pertumbuhan, selepas menguncup 0.2% pada bulan Januari. Peningkatan sederhana dalam sektor perkhidmatan telah diimbangi oleh penguncupan dalam industri pembuatan. Kedua-dua sektor pembuatan dan tenaga menyusut pada bulan Februari, menunjukkan sektor tenaga bukanlah faktor tunggal yang menyebabkan kelemahan ekonomi Kanada, seperti yang dinyatakan oleh bank pusat negara itu. Ahli ekonomi percaya Bank of Canada perlu menurunkan “interest rate” pada akhir tahun ini, untuk merangsang pertumbuhan ekonomi. Kenaikan sebanyak 0.2% adalah dijangkakan.
GDP AS: Menurut laporan Q1 (suku pertama) 2015, ekonomi AS berkembang pada kadar tahunan 0.2%, iaitu di bawah jangkaan. Perkara yang lebih buruk dijangka kali ini, iaitu penguncupan sekitar 0.9%. Pengerusi Federal Reserve, Janet Yellen juga membincangkan kemungkinan menaikkan “interest rate” jika pasaran pekerjaan menunjukkan tanda-tanda pertumbuhan yang besar.

** Semua masa dalam waktu Malaysia dan yang sewaktu dengannya GMT +8


EUR/USD Terjun 150 Pips Di Penghujung Oktober!

Pada penutup dagangan Oktober, matawang USD telah kembali memaparkan penguasaan setelah disokong oleh lonjakan pada hasil perbendaharaan Amerika Syarikat (AS) 10 tahun.
Dalam masa yang sama, pengukuhan data indeks harga perbelanjaan penggunaan peribadi (PCE) serta aktiviti pengambilan untung (profit taking) serba sedikit telah sokong nilai USD.
Data PMI Pembuatan AS Tinjuaun ISM yang bakal diterbitkan pada sesi New York akan menjadi rujukan kepada pelabur bagi melihat sama ada USD dapat terus mengukuh ataupun tidak.
Memantau kepada pergerakan harga pada carta EUR/USD, harga tampaknya masih lagi gagal menembusi zon SBR (support become resistance) 1.17000 untuk kembali menjunam.
Trend penurunan itu juga telah susut melebihi 150 pips bermula pada awal sesi Asia (Jumaat) sehingga ke sesi New York untuk menguji paras terendah 2021 sekitar 1.15300.
Bagaimanapun memasuki ke penghujung sesi, pergerakan harga dilihat sedikit meningkat sebelum bergerak secara perlahan pada pembukaan sesi dagangan bagi bulan November.
 Jika harga terus ditekan untuk memapar aksi penurunan, paras rintangan 1.153000 dijangka bakal kembali diuji dan pelabur mungkin akan menilai reaksi pergerakan di paras tersebut.
Manakala zon sokongan yang terdekat pada paras 1.15000 berkemungkinan akan mampu dicecah dan secara tidak langsung bakal membuat paras terendah bagi 2021 yang terbaharu.
Andai kata pergerakan harga kembali melonjak, zon rintangan paling terawal pada 1.16000 mungkin akan dicapai semula sebelum harga memberi isyarat pergerakan yang lebih jelas.
Peningkatan melepasi zon rintangan tersebut akan memperlihatkan harga memberi isyarat untuk membuat perubahan trend bullish dan dijangka akan sekali lagi uji zon SBR 1.17000.
Lihat gambar carta harga pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Komoditi Hitam Membuat Lonjakan Sederhana Menjelang Laporan Kiraan Pelantar

Harga minyak mentah membuat lonjakan sederhana dalam sesi ini pada Jumaat menghampiri paras $50 setong menjelang pengumuman data kiraan pelantar yang akan dikeluarkan.
Dagangan minyak mentah di NYMEX bagi penghantaran Jun meningkat sebanyak 0.85 peratus kepada $49.77 setong manakala minyak Brent  meningkat sebanyak 0.70 peratus kepada $52.88 setong.
Menurut angka yang dikeluarkan pada Jumaat lepas, firma Baker Hughes melaporkan bahawa jumlah pelantar meningkat sebanyak 9 pelantar bagi jumlah keseluruhan kepada 712 pelantar. Jumlah pelantar di AS telah mengalami kenaikan mingguan selama 17 minggu berturut-turut kepada tahap tertinggi semenjak Ogos 2015.
Semalam, niaga minyak mentah ditutup dengan lebih tinggi pada Khamis apabila pelabur menambah keyakinan bahawa OPEC akan mencapai persetujuan bagi melanjutkan perjanjian pembekuan bekalan.
 Dalam dagangan yang tidak menentu, niaga minyak mentah bangkit daripada kejatuhan sebanyak 1 peratus terhadap prospek lanjutan bekalan.
Pentadbiran Maklumat Tenaga AS pada Rabu melaporkan bahawa inventori minyak mentah menjunam sebanyak 1.75 juta tong pada minggu lepas buat kali keenam berturut-turut, namun masih berada di bawah jangkaan penurunan sebanyak 2.4 juta tong.
Dalam laporan bulanannya pada Khamis, OPEC menganggarkan bahawa pengeluaran oleh non-OPEC akan berkembang sebanyak 950,000 tong sehari.
Orang Kuat Trump Ini Percaya Bahawa Dasar Pembaharuan Cukai Dapat Diselesaikan Tahun Ini!


EUR/USD Catat Lonjakan Harian 120 Pips Ekoran USD Melemah!

US dolar semakin mengurangkan tekanan dalam pasaran kewangan apabila penyusutan nilainya yang bersambung pada dagangan Selasa semalam terus membuka ruang untuk mata wang utama lain dalam pasaran meningkat lebih tinggi.
Pergerakan suram US dolar pada pembukaan dagangan awal minggu ini didorong pula oleh bacaan data jualan runcit Amerika Syarikat (AS) untuk bulan April yang diterbitkan dengan angka yang menurun.
Ucapan oleh Pengerusi Federal Reserve (Fed), Jerome Powell tidak mengejutkan pelabur, beliau mengulangi bank pusat selesa dengan kenaikan 50 mata asas kadar faedah. Kenyataan tersebut membuatkan momentum pengukuhan US dolar sebelum ini semakin memudar buat waktu ini.
Sementara ahli bank pusat Eropah (ECB), Klass Knot pula menyatakan bahawa kenaikan 50 mata asas kadar faedah tidak boleh diabaikan jika inflasi terus meningkat. Beliau juga mengatakan kenaikan 25 mata asas pada Julai adalah realistik.
Ini juga dilihat menjadi faktor menyokong lonjakan harga pada carta pasangan mata wang EUR/USD semalam selain penyusutan US dolar yang berlarutan.

Selepas harga meningkat dari paras 1.0400 pada Isnin, kenaikan diteruskan semalam sehingga melepasi zon rintangan 1.0500 dengan kenaikan harian dicatatkan sekitar 120 pips.
 Pengalisis juga melihat isyarat perubahan trend yang lebih jelas selepas pergerakan awal minggu harga yang berada di atas paras sokongan Moving Average 50 (MA50) pada rangka masa 1 jam.
Sasaran kenaikan yang lebih tinggi jika diteruskan adalah menuju zon rintangan pada 1.06000 pula selepas zon tersebut turut diuji pada terbitan laporan data NFP dan mesyuarat FOMC lalu.
Namun pelabur perlu berhati-hati sekiranya US dolar kembali mendapat rentak pengukuhannya semula dan menekan harga kembali rendah.
Penurunan harga dijangka untuk menuju semula paras tumpuan awal minggu pada 1.0400 sebelum menguji paras terendah harga yang dicecah minggu lalu sekitar 1.0350.
Penurunan lebih rendah untuk catatan paras terendah terbaru 5 tahun dilihat akan ke paras sekitar 1.0300.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pound Dalam Krisis, Terjun Ke Paras Terendah Dalam Sejarah!

Malang bertimpa-timpa buat mata wang pound yang melanjutkan penurunan lebih rendah pada pembukaan dagangan awal minggu susulan pengumuman terbaharu Menteri Kewangan UK Kwasi Kwarteng pada Jumaat.
Setelah diperlihatkan dengan bacaan menyuramkan dalam data PMI pembuatan dan perkhidmatan, Kwasi Kwarteng menambah luka buat pound dengan melancarkan satu langkah rangsangan yang besar.
Ia termasuk pemotongan cukai dan langkah sokongan untuk isi rumah dan korporat serta pejabat hutang Britain membentangkan rancangan untuk terbitan tambahan £72 bilion dalam tahun kewangan ini bagi membiayai rangsangan itu.
Langkah ini menyusuli pakej sokongan tenaga yang dijanjikan Perdana Menteri Liz Truss yang akan menelan kos £60 bilion dalam tempoh 6 bulan.

Dengan inflasi UK yang sedia melambung tinggi, pakej rangsangan ini dikhuatiri akan melonjakkan lagi tekanan harga di negara itu dan menyukarkan Bank of England (BOE) untuk bertindak.
Ekoran itu, mata wang pound terjun lebih rendah pada sesi Asia melihatkan pergerakan harga carta pasangan mata wang pound berbanding US dolar menjunam sekitar 500 pips, membawa harga menyentuh paras 1.0357.
Sementara itu, pelabur turut menyaksikan lonjakan lebih tinggi raja mata wang US dolar pada sesi Asia yang mencatat rekod baharu di paras tertinggi 20 tahun berbanding pesaing utama.
Indek dolar yang mengukur kekuatan dolar greenback melonjak pada 114.50 pada awal sesi, sekali gus menekan kebanyakan mata wang utama lain lebih rendah.


Ketahui Sama Ada Ini Masa Yang Terbaik Untuk ‘Sell’ atau ‘Buy’ Logam Berharga Ini!

Harga emas jatuh dalam sesi Asia pada Rabu sementara copper juga mula menjunam selepas mencatat keuntungan tajam semalam berikutan pengumuman data eksport yang tidak disangka-sangka dari Jepun.
Pasaran juga kekal dalam keadaan berhati-hati selepas Trump mengutarakan isu isyarat sempadan dalam tweetnya pada Rabu.
Emas di Comex jatuh sebanyak 0.30 peratus kepada $1,207.15 satu troy ounce. Juga di tempat sama, copper dan silver masing-masing menunjukkan kejatuhan sebanyak 0.77 peratus dan 0.18 peratus.
Data eksport tahunan Jepun meningkat kepada 5.4 peratus pada bulan Disember, lantas mencapai tahap tertinggi dalam tempoh 15 bulan. Eksport negara ini yang diterajui oleh bahagian automotif dan elektronik ini meningkat melebihi ramalan peningkatan sebanyak 1.2 peratus.
 Dalam laporan berasingan, RBA turut menetapkan sasaran inflasi pada julat 2 hingga 3 peratus.
Semalam, copper melonjak tinggi selepas prospek pemotongan cukai di AS dijangka bakal meningkatkan permintaan bagi komoditi ini.
Pasaran masih berada dalam keadaan stabil sementara menantikan maklumat lanjut dari Trump mengenai pembaharuan cukai dan perbelanjaan infrastruktur.
US Dollar Index telah mencecah ke paras terendah dalam masa tujuh minggu sekali gus memberi manfaat buat logam berharga buat permulaan minggu.

Tindakan Trump Tarik Diri Dari TPP Memberi Tamparan Hebat Buat Beberapa Ekonomi Terbesar Dunia!


Sesi Asia Saksikan GBP/USD Ke Paras Tertinggi Terbaru Lagi

Pergerakan harga pada carta pasangan mata wang GBP/USD meneruskan kenaikan pada dagangan yang bersambung pada sesi pasaran Asia ke paras ketinggian terbaru.
Harga telah berjaya mengatasi paras ketinggian minggu lalu pada 1.41600 yang menjadi rintangan gagal ditembusi ketika diuji pada awal minggu.
Pound Sterling dilihat mempunyai kelebihan berbanding US dolar yang bergerak lemah pada awal minggu dengan jangkaan untuk kadar faedah di Amerika Syarikat (AS) akan kekal rendah untuk tempoh lebih panjang.
Perkembangan semakin baik di UK selepas langkah pembukaan semula ekonomi. Pelonggaran sekatan pergerakan di UK juga dilihat akan terus memacu pemulihan ekonomi semula sekaligus meningkatkan keyakinan pelabur terhadap Pound Sterling.

Pada minggu lalu dilihat harga susut ke zon RBS (resistance become support) 1.40000 sebelum meningkat semula pada penghujung minggu ekoran penyusutan US dolar selepas data jualan runcit AS yang mengecewakan.
Harga yang bergerak semula di atas paras sokongan Moving Average 50 (MA50) pada rangka masa 1 jam telah memberi isyarat untuk trend bullish semul untuk carta GBP/USD.
Setelah kenaikan awal minggu di atas paras 1.41000, dagangan yang bersambung pada sesi Asia pagi ini telah meneruskan kenaikan untuk menuju ke paras rintangan 1.42000.
 Paras tersebut adalah rintangan ketika diuji pada penghujung Januari lalu dan juga merupakan paras tertinggi dicapai harga sejak April 2018.
Jika kenaikan harga berjaya diteruskan melepasi paras tersebut, harga bakal merekodkan paras ketinggian terbaru 3 tahun dengan jangkaan menuju paras sekitar 1.43000.
Sebaliknya, jika harga gagal lepasi rintangan 1.42000, harga bakal susut semula ke paras tumpuan 1.41000 atau penurunan lebih rendah kembali semula ke zon RBS 1.40000.
Pelabur akan menilai reaksi harga pada zon tersebut untuk isyarat arah pergerakan harga selanjutnya.
Pada minggu ini, pelabur juga perlu berwaspada untuk pergerakan Pound menjelang laporan data pekerjaan UK dan juga data inflasi UK.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Langkah Positif China Ini Akan Sejukkan Hati Trump?

Dengan sesi pasaran Asia beralih memasuki sesi Eropah hari ini, sentimen pasaran dilihat semakin menunjukkan pemulihan didorong oleh perkembangan positif pada laporan rundingan dagang antara Amerika Syarikat dan China.
Media Global Times melaporkan China bakal memperkenalkan langkah penting terbaru dengan objektif untuk mengurangkan impak negatif kesan daripada perang dagang.
Agensi berita China turut melaporkan bahawa Kementerian Kewangan China telah mengeluarkan senarai awal pengecualian tarif untuk barangan Amerika Syarikat.
Senarai pengecualian tarif tersebut akan berkuatkuasa pada 17 September ini dan kekal untuk tempoh satu tahun sehingga 16 September 2020.
 Barangan yang disenaraikan akan dikecualikan daripada tarif tambahan yang dikenakan oleh China disebabkan tindakan balas tarif oleh Amerika sebelumnya. Barangan yang disenaraikan termasuk produk makanan tetapi jagung, kacang soya dan daging babi tidak disenaraikan dalam senarai awal tersebut.
Masih ada lagi baki produk yang diteliti oleh China untuk dimasukkan dalam senarai pengecualian tarif selepas ini termasuk ubat-ubatan anti-kanser.
Laporan ini memberikan khabar yang positif berikutan tindakan China dilihat cuba untuk mengurangkan ketegangan hubungan bersama Amerika. Dengan itu, sentimen pasaran semakin bertambah pulih dan bakal menyokong dagangan dolar USD berbanding aset safe-haven.
Sementara itu, pelabur akan kekal berwaspada dan mengikuti perkembangan hubungan dagang dua ekonomi gergasi dunia ini dengan rundingan seterusnya dijadualkan akan diadakan pada bulan Oktober.


Berita Baik Dari UK, Cukupkah Untuk Menyokong Matawang Pound?

Prospek terhadap matawang pound semakin cerah apabila terdapat tanda-tanda gelombang ketiga jangkitan Covid-19 di UK telah berakhir.
Ini dapat dilihat pada dagangan pound yang telah mempamerkan prestasi cemerlang pada minggu ini, yang memperlihatkan matawang itu meningkat lebih tinggi berbanding dolar greenback.
Pada hari Isnin, Britain melaporkan kemerosotan 38% dalam kes Covid-19 dalam tempoh satu minggu, dengan angka kes harian baru terus menunjukkan penurunan untuk hari keenam berturut-turut.
Sebanyak 24,950 kes positif baru dilaporkan hari ini pada hari Isnin, berbanding 39,950 kes yang dilaporkan Isnin lalu. Laporan terbaru untuk hari Selasa masih belum dikeluarkan.
 Bagaimanapun, kenyataan terbaru daripada pembuat dasar Bank of England (BOE), Gertjan Vlieghe dan pertikaian antara UK dan Kesatuan Eropah (EU) membantutkan pergerakan matawang pound.
Beliau memberitahu bahawa bank pusat tidak seharusnya mengurangkan rangsangannya sehingga tahun 2022 kerana kenaikan inflasi baru-baru ini mungkin sementara dan wabak Covid-19 tetap menjadi ancaman kepada ekonomi.
Vlieghe juga mengatakan beliau ingin melihat kesan dari penarikan rangsangan oleh kerajaan terhadap ekonomi dalam beberapa bulan mendatang, termasuk daripada skim subsidi upahnya.
Sementara UK dan EU masih lagi tidak dapat mencapai kesepakatan dalam isu protokol Ireland. Britain menuntut EU untuk merundingkan semula perjanjian yang telah dibuat tahun lepas.
Ketika penulisan, matawang pound diniagakan sedikit susut di sekitar harga 1.37900 susulan peningkatan semula US dolar pada awal sesi Eropah.


USD/CAD Gagal Tembusi Support 1.31200 Sebelum Kembali Membuat Kenaikan

Matawang dolar Kanada dalam dagangan semasa masih dilihat berisiko oleh para pelabur. Pasaran minyak mentah menunjukkan sedikit peningkatan namun masih belum mampu untuk menyokong pengukuhan CAD.
Kadar inflasi tahunan di Kanada merekodkan kejatuhan kepada 1.4% untuk bacaan bulan Januari daripada 2.0% bacaan bulan sebelumnya dan juga lebih rendah daripada jangkaan 1.5% pasaran.
Angka tersebut meerupakan kadar yang terendah sejak Oktober 2017 terkesan daripada faktor kos tenaga dan perkhidmatan.
Dipadankan bersama matawang dolar USD, USD/CAD yang membuat penurunan pada dagangan semalam kembali pantul semula menunjukkan pergerakan menaik harga.
Harga telah turun menguji zon support pada USD/CAD sekitar paras 1.31200 semalam namun tidak berjaya menembusi paras tersebut sebelum kembali membuat kenaikan sehingga bersambung ke sesi pasaran Eropah setakat petang ini.
 Harga yang bergerak lebih tinggi dari paras Magic Pivot 1.3149 hari ini dilihat menuju ke paras resistance 1.3181 (MagicR1) pada indicator Moshed Magic Line.
Lihat gambar chart USD/CAD di bawah untuk rujukan tambahan analisis teknikal anda. Perhatikan juga paras tumpuan pada indicator Moshed Magic Line untuk membantu anda menentukan paras support dan resistance yang terbaik pada chart USD/CAD.

Paras support: 1.3122, 1.3091, 1.3064.
Paras resistance: 1.3181, 1.3207, 1.3239.


Penangan NFP, EUR/USD Terpacak Lebih 200 Pips!

Kesan ketara pergerakan harga pada penghujung minggu lalu selepas terbitan laporan data pekerjaan NFP Amerika Syarikat (AS) telah mengejutkan pasaran.
Meneliti komponen laporan, pertambahan pekerjaan di AS pada Oktober mengatasi jangkaan, namun tidak melepasi angka pada bulan sebelumnya. Kadar upah meningkat untuk bulan lalu, namun bacaan tahunan menunjukkan penurunan. Sementara, kadar pengangguran membimbangkan pasaran apabila catat peningkatan mengatasi ramalan dan bacaan terdahulu.
Justeru, reaksi pasaran terhadap bacaan keseluruhan laporan yang suram itu menyaksikan penyusutan ketara US dolar di samping penganalisis menilai berlaku aktiviti pengambilan untung (profit taking) di penghujung minggu.

Dapat diperhatikan pergerakan harga pada carta pasangan mata wang EUR/USD di mana lonjakan harga yang berlaku pada penutup dagangan minggu tersebut kembali mencapai semula ke paras ketika pembukaan harga di awal minggu, sekaligus memadam semula keuntungan US dolar sepanjang minggu itu.
Setelah penurunan harga dari awal minggu mencecah paras terendah pada Khamis sekitar 0.97300, harga telah melonjak pada Jumaat lebih 200 pips mencapai semula ke paras rintangan 0.99500.
Terdapat perbezaan (gap) pembukaan harga pada sesi Asia untuk memulakan dagangan awal minggu ini terkesan oleh berita perkembangan kes Covid-19 di China.
 Sekiranya corak lonjakan harga masih berjaya diteruskan di awal minggu ini, kenaikan harga dilihat akan melepasi rintangan pada 0.99500 seterusnya akan menguji paras pariti 1.0000.
Meneruskan kenaikan lebih tinggi, zon rintangan pada 1.01000 pula dilihat akan menjadi tumpuan selanjutnya harga selepas trend bullish pada 2 minggu lalu gagal melepasi zon tersebut.
Sementara, untuk jangkaan penurunan pula, harga yang susut dari paras 0.99500 akan ke sekitar zon 0.9900-0.98800 dengan jangkaan bakal ada reaksi menarik harga untuk petunjuk pergerakan selanjutnya.
Menyambung penyusutan lebih rendah kemudiannya dilihat akan menuju 0.98000 atau paras terendah minggu lalu pada 0.97300.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/JPY – Timeframe H1 – 31/1/2019

Dagangan pada chart pasangan matawang GBP/JPY agak mendatar semalam apabila kedua-dua matawang masih berada dalam keadaan seimbang. Sterling cuba untuk melonjakkan harga namun hanya mampu menguji paras Magic Pivot sahaja pada indicator Moshed Magic Line sebelum Yen kembali menekan harga ke paras support 142.700. Pasaran akan terus menantikan tindakan susulan daripada Perdana Menteri Britain, Theresa May setelah pindaan pada pelan Brexit ditolak pada undian Parlimen awal pagi semalam. Jika Yen berjaya mengukuh, Sterling akan terus menerima tekanan dan pergerakan harga akan menunjukkan kejatuhan.
Pada sesi pasaran Asia pagi ini pula, harga masih bergerak mendatar di antara julat paras 142.700 dan Magic Pivot 143.105. Jika harga gagal membuat kenaikan lebih tinggi dari paras Magic Pivot tersebut, harga bakal menuju ke paras support terdekat iaitu pada 142.615 (MagicS1). Penurunan yang diteruskan harga dijangka akan ke paras support yang lebih rendah dilihat berada di paras 142.239 (MagicS2) sebelum harga menguji zon tumpuan pada chart GBP/JPY di paras sekitar 141.749 (MagicS3).
 Namun jika harga berjaya melonjak bergerak lebih tinggi dari paras Magic Pivot hari ini, harga bakal menguji paras ketinggian dagangan semalam sekitar resistance 143.481 (MagicR1). Kemudiannya, kenaikan harga disambung lagi dan harga bakal menuju pula ke paras sekitar 143.971 (MagicR2). Paras ketinggian yang dicapai pada dagangan Selasa turut dilihat bakal menjadi destinasi tumpuan pada kenaikan harga seterusnya di mana jangkaan harga akan mencapai paras resistance 144.347 (MagicR3).
Terus pantau perkembangan Brexit yang merisikokan dagangan Sterling dalam masa terdekat ini dan apakah tindakan yang wajar dilakukan oleh PM May untuk mencari jalan penyelesaian. Sentiasa kawal risiko dalam dagangan anda dan untuk analisis teknikal, indicator Moshed Magic Line adalah disyorkan untuk kegunaan anda bagi menentukan paras-paras yang menjadi tumpuan harga.

Paras support: 142.615, 142.239, 141.749.
Paras resistance: 143.481, 143.971, 144.347.


NZD/USD Terus Melonjak Selepas Reaksi Keputusan Mengejutkan RBNZ!

Reserve Bank of New Zealand (RBNZ) mengejutkan pasaran apabila menaikkan kadar faedah lebih tinggi daripada yang dijangkakan.
Meleset berbanding jangkaan untuk kenaikan sebanyak 25 mata asas, RBNZ sebaliknya meningkatkan kadar faedah sebanyak 50 mata asas ke paras terbaru 5.25%.
Dolar New Zealand terus melonjak susulan reaksi awal keputusan mesyuarat tersebut.
Dengan sektor pekerjaan yang kukuh dan ekonomi yang masih berdaya tahan, bank pusat dilihat terus komited untuk menurunkan inflasi ke paras sasaran.
Kesan pergerakan harga dapat dilihat pada carta pasangan mata wang NZD/USD yang telah memaparkan lonjakan di sesi Asia sebentar tadi.
Berbanding pergerakan harga yang lebih mendatar pada Selasa semalam, lonjakan yang berlaku hari ini menyaksikan harga mencapai paras ketinggian sekitar 0.63800.
Namun, menyambung pembukaan di sesi Eropah, harga dilihat mula berundur sedikit untuk mendatar di sekitar 0.63500.
 Dengan faktor US dolar yang masih didagangkan lemah dan RBNZ pula dilihat lebih hawkish, harga dilihat lebih cenderung untuk meningkat lebih tinggi lagi.
Kenaikan yang diteruskan dilihat bakal menuju zon tumpuan berikutnya berada pada sekitar 0.64000 sekaligus mencatatkan paras tertinggi terbaru 9 minggu.
Namun jika kenaikan gagal diteruskan, waspada untuk potensi berlakunya kejatuhan semula harga ke bawah.
Penurunan awal dilihat akan menuju sekitar zon 0.63000 sebelum isyarat perubahan trend akan diperhatikan pelabur.
Jika susut lebih rendah, harga dilihat akan kembali susut semula ke sekitar 0.62000 yang menjadi zon sokongan harga pada dagangan minggu sebelum ini.
Lihat gambar carta harga pasangan NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/JPY Bergerak Mendatar, Pelabur Nantikan Isyarat Arah Pergerakan Lebih Jelas

Sentimen pasaran yang berisiko pada minggu ini menjadikan matawang safe-haven seperti US dolar dan Yen menjadi tumpuan para pelabur.
Sebelum ini, keyakinan pelabur meningkat dengan statistik pandemic COVID-19 yang semakin perlahan di samping beberapa negara telah melaksanakan langkah pembukaan semula aktiviti ekonomi.
Namun, penghujung minggu lalu dirisikokan dengan ancaman Presiden Amerika Syarikat Donald Trump untuk membatalkan perjanjian perdagangan dengan China atas dakwaan China gagal menunaikan pembelian barangan seperti yang dipersetujui sebelum ini.
Di samping itu juga, isu tuduhan penularan wabak Coronavirus yang bermula dari makmal di Wuhan kembali dibangkitkan dengan dakwaan Amerika mempunyai bukti kukuh terhadap tuduhan tersebut.
Matawang Yen dijangka akan mengukuh pada minggu ini mengatasi US dolar berikutan kebimbangan pelabur menjelang data pekerjaan NFP A.S yang dijangka merosot berdasarkan data tuntutan pengangguran pada beberapa minggu ini dengan angka yang tinggi.
Berdasarkan pergerakan harga pada carta pasangan USD/JPY, harga menunjukkan kenaikan pada dagangan semalam menguji paras tumpuan pada 107.000.
Namun harga kembali membuat penurunan semula lebih rendah di bawah paras Moving Average 50 (MA50) pada rangka masa 1 jam pergerakan harga sebelum menutup dagangan sesi New York sekitar 106.700.
 Memulakan dagangan pada sesi Asia pagi ini, harga pada awalnya membuat penurunan lebih rendah mencecah 106.500 sebelum kembali membuat kenaikan semula sehingga bersambung ke sesi pasaran Eropah.
Harga menguji paras halangan dinamik MA50 dengan pengukuhan US dolar yang dipamerkan pada awal sesi Eropah bermula.
Jika kenaikan diteruskan, harga bakal menguji semula paras 107.00 yang merupakan zon SBR (support become resistance). Kenaikan lebih tinggi akan menuju pula zon RBS seterusnya sekitar 107.300.
Namun jika harga kembali membuat penurunan semula, paras terendah harian yang di yang dicecah pada awal sesi Asia pagi ini akan ditembusi sebelum harga turun lebih rendah.
Penurunan seterusnya dilihat akan menguji semula zon support pada paras 106.400 yang diturut diuji pada penghujung April namun gagal ditembusi harga.
Lihat gambar carta pasangan matawang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/JPY – Timeframe H1 – 19/3/2018

Secara teknikal, GBP/JPY gagal untuk meneruskan kenaikan selepas ia breakout trendline bullish minggu lalu, dan jika diperhatikan pergerakan wave mulai membentuk ke arah bearish(LH,LL,LH,LL). Dijangkakan penurunan berpotensi untuk mencapai ke harga 146.50 Key Support selagi ia tidak breakout Key Resistance Zone sekitar harga 147.90/60. Jika breakout, ia akan bearish ke harga yang lebih rendah lagi.
 Oleh itu, selagi GBP/JPY tidak breakout Key Resistance mood masih berpotensi untuk bearish ketika ini. Walaubagaimanapun, jika breakout Key Resistance Zone, ia akan kembali bullish semula. Jadi, peluang ‘short’ boleh diperhatikan di bawah paras harga Key Resistance Zone.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Setelah Suram, Emas Kembali Mendaki Ke $1,800

Memerhati carta pergerakan harga XAU/USD yang mengukur nilai emas berbanding USD tampaknya kembali mencatatkan kenaikan setelah bergerak perlahan pada Khamis berikutan ‘Thanksgiving Day’.
Corak harga juga dilihat telah didagangkan sendu pada penghujung sesi New York semalam sebelum kembali memaparkan semula lonjakan pada dagangan yang bersambung di awal sesi Asia pagi Jumaat.
Lonjakan tersebut secara tidak langsung telah menguji zon SBR (support become resistance) 1800.00 dan menyaksikan reaksi junaman pada sesi Eropah hari ini untuk kekal berlegar-legar di dalam zon itu.
Dagangan emas nampaknya memperoleh manfaat setelah hasil perbendaharaan Amerika Syarikat (AS) memberi kejutan dengan kejatuhan agresif selepas hampir mencapai ke paras 1.70% di awal minggu.
Pelabur turut masih lagi berjaga-jaga terhadap kenyataan hawkish pada minit mesyuarat FOMC yang boleh menjadi pemangkin yang jelas untuk Federal Reserve (Fed) menaikkan kadar faedah lebih awal.
Bukan itu sahaja, kebarangkalian untuk berlaku aktiviti pengambilan untung (profit taking) di ketika dagangan menuju ke penghujung minggu serta menghampiri ke penutup pergerakan bulan November.
 Penganalisis menjangkakan bahawa pergerakan harga emas berkemungkinan akan terlebih dahulu uji zon SBR seterusnya pada 1830.00 sebelum dikukuhkan dengan jangkaan mampu untuk terus mendaki.
Langkah pendakian yang lebih agresif akan melihat harga menuju ke zon SBR 1850.00 dan yang sama sekali bakal membuat perubahan trend bullish untuk sekali lagi menggapai ke zon rintangan 1880.00.
Jika dagangan emas terus menerima tekanan daripada dolar greenback, zon RBS (resistance become support) 1780.00 atau boleh dianggap sebagai paras sokongan pada minggu ini untuk kembali dicecah.
Kemampuan untuk menyusut lebih parah pula bakal menyaksikan pergerakan harga menjejaki ke zon sokongan 1760.00 yang mana zon tersebut pernah menyokong semula lonjakan pada awal November.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Terkini: The Fed Menaikkan Kadar ke Paras 0.75% !

The Fed menepati ramalan dengan menaikkan kadar sebanyak 25 mata asas dari 0.50% kepada 0.75%. Hal ini sememangnya telah dijangka oleh pasaran dengan sejak dua bulan lalu lagi.
Pasaran sebelum ini sememangnya begitu yakin dengan kenaikan kadar sebanyak 25 mata asas dari 0.50% kepada 0.75%. Hal ini kita dapat lihat dalam pasaran yang telah pun bergerak ke arah kenaikan (pricing-in) kadar hampir 100%. Keadaan ini kita dapat lihat seperti yang berlaku pada Disember 2015 seperti yang dapat dilihat dalam indeks ‘CME Group’s Federal Funds futures’.
Jika dilihat dalam tren petunjuk ekonomi US sehingga hari ini, ekonomi US jelas menunjukkan peningkatan sejak mesyuarat November. Perbelanjaan pengguna semakin mengukuh, pekerjaan yang semakin bertambah, kadar pengangguran yang semakin berkurangan, harga pengguna meningkat, dan pasaran perumahan yang stabil. Tren ekonomi ini sudah tentu menyokong kepada kenaikan yang dibuat oleh The Fed hari ini.
Walaubagaimanapun, sidang media pada pukul 3.30 pagi ini adalah tumpiuan pasaran untuk mendapatakan isyarat-isyarat tentang perancangan monetari The Fed di masa hadapan. Kenyataan The Fed nanti sangat penting untuk pasaran melihat jangkaan pertumbuhan ekonomi beberapa tahun akan datang.
Pasaran akan memberi perhatian kepada komen tentang ramalan keseluruhan ekonomi US, khususnya pandangan terhadap pengangguran dan inflasi berikutan The Fed mahu mencapai kadar optimum dalam kedua-dua petunjuk ekonomi penting ini.
 Menurut Kathy Lien Penganalisis Pasaran Matawang di BK Asset Management, penggerak USD dalam penetapan kadar pagi ini akan fokus kepada ramalan ‘dot plot’ The Fed. Pada September, Janet Yellen melihat boleh menaikkan kadar sebanyak 50 mata asas tahun hadapan dan jika jangkaan ‘dot plot’ ini menunjukkan kenaikan kadar lebih dari dua kali kenaikan akan menguatkan US dolar. Jika ia masih menunjukkan dua kali kenaikan tahun hadapan, US dolar akan melemah.
Komen terhadap Balance of Risk yang semakin mengukuh akan menjadi isyarat hawkish dari The Fed. Balance of risk bermaksud, bank pusat yang menetapkan kadar faedah pada kadar tertentu untuk mengelakkan kesan buruk inflasi dan kelemahan kepada ekonomi.
Dalam ulasan inflasi yang akan dibuat nanti, ia akan menjadi sangat penting jika nada komen yang begitu berhati-hati dari The Fed akan mengurangkan jangkaan kepada pengetatan polisi (policy tightening) pada 2017.
Komen berkaitan polisi fiskal juga akan menjadi perhatian dengan jangkaan pasaran bahawa polisi fiskal Trump akan melonjakkan ekonomi US. Hal ini sudah tentu akan menyukarkan The Fed membuat perancangan jangka panjang dengan ketidaktentuan polisi yang dibawa oleh Trump.
Sebarang retorik berkenaan dengan US dolar adalah penting dan bagaimana pandangan FOMC terhadap penguatan nilai matawang ini kepada ekonomi US berikutan penguatan US dolar dilihat memberi risiko kepada inflasi dan menyukarkan The Fed mencapai sasaran inflasi 2%.
Sama-sama kita nantikan sidang media pukul 3.30 pagi sekejap lagi.


Analisis Teknikal GBP/USD – Timeframe H1 – 8/10/2018

Matawang GBP masih menunjukkan momentum yang positif dalam pasaran semasa atas faktor rundingan Brexit yang kembali positif. Pergerakan harga bagi pasangan matawang GBP/USD pada dagangan Jumaat lalu terus positif di mana ketika data pekerjaan NFP dikeluarkan, GBP mengambil kesempatan di atas data yang dikeluarkan agak bercampur-campur utk USD dan mampu melonjakkan harga ke paras lebih tinggi. Berdasarkan indicator Moshed Magic Line, harga membuat kenaikan dari paras Magic Pivot dan meneruskan lonjakan ke paras resistance MagicR2 dan menutup harga di paras sekitarnya walaupun sedikit membuat penurunan ke paras resistance MagicR1 sebelumnya.
Pada sesi pasaran Asia hari ini, harga dilihat bergerak perlahan dan kemudiannya membuat penurunan ke paras Magic Pivot 1.3079 hari ini pada awal sesi pasaran Eropah. Jika matawang GBP terus optimis atas faktor Brexit yang terus positif, jangkaan harga akan terus membuat kenaikan dan paras resistance terdekat yang dilihat berada di paras 1.3155 (MagicR1) berkemungkinan akan dituju harga. Jika harga berjaya membuat kenaikan lebih tinggi dari paras tersebut, harga dijangka akan menguji paras resistance 1.3199 (MagicR2) yang dilihat berada di zon tumpuan harga sebelum ini. Dan seterusnya, jika harga berjaya breakout paras tersebut, harga berpotensi untuk mencapai paras resistance 1.3274 (MagicR3).
 Sebaliknya, jika USD kembali berjaya mendominasi dalam pasaran semula, jangkaan harga bakal kembali membuat penurunan dan paras awal yang dilihat menjadi tumpuan harga adalah pada support 1.3035 (MagicS1). Seterusnya, jika harga berjaya membuat penurunan melepasi zon RBS (resistance become support) pada 1.30200-1.30000, jangkaan harga akan menuju ke paras support 1.2959 (MagicS2) atau seterusnya ke paras support yang lebih rendah berada di paras 1.2915 (MagicS3).
Beri tumpuan pada perkembangan rundingan Brexit yang masih menjadi tumpuan dalam pasaran semasa dan banyak mempengaruhi pergerakan harga khususnya pada chart GBP/USD ini. Lihat paras-paras penting pada indicator Moshed Magic Line untuk membantu memudahkan analisis teknikal harian anda.

Paras support: 1.3035, 1.2959, 1.2915.
Paras resistance: 1.3155, 1.3199, 1.3274.


Analisis Teknikal GBP/JPY – Timeframe H1 – 1/11/2018

Matawang GBP yang menerima khabar gembira berkenaan perkembangan rundingan Brexit dilihat cuba untuk membuat kenaikan harga pada chart pasangan matawang GBP/JPY pada sesi dagangan semalam. Risiko dalam pasaran semasa yang dilihat sedikit reda membantu Sterling untuk mengukuh berbanding matawang Yen. Dilihat berdasarkan indicator Moshed Magic Line, harga membuat kenaikan dari paras Magic Pivot sejak dari sesi pasaran Asia sehingga berjaya melonjak ke paras resistance MagicR2 semalam sebelum kembali menutup harga di sekitar paras lebih rendah dari paras resistance MagicR2.
Bersambung pada sesi pasaran Asia hari ini pula, harga yang pada mulanya memulakan dagangan lebih rendah dari paras Magic Pivot 144.310 telah pun membuat lonjakan melepasi paras tersebut dan berjaya mencapai paras resistance 145.011 (MagicR1). Harga kemudiannya dilihat masih menyambung kenaikan yang dibuat dan cuba menuju ke paras resistance 145.828 (MagicR2) di mana harga semasa berada pada paras 145.350 setakat jam 3.54 petang. Jika momentum harga terus dikekalkan, jangkaan harga bakal melepasi paras resistance MagicR2 dan menuju ke paras resistance 146.529 (MagicR3) yang dilihat sebagai zon tumpuan harga sebelum ini.
Namun, jika berlaku sebarang perubahan pada sentimen pasaran semasa yang kembali menyokong pengukuhan Yen, berkemungkinan harga akan membuat penurunan semula menuju ke paras support terdekat iaitu pada 143.493 (MagicS1). Paras tumpuan harga seterusnya dilihat berada pada support 142.792 (MagicS2) yang akan menjadi destinasi harga untuk harga menguji paras terendah yang dicapai harga pada Jumaat yang lalu. Jika harga berjaya breakout paras tersebut, pasaran akan menyaksikan paras lower low terbaru bakal dicapai harga berkemungkinan ke paras support yang lebih rendah sekitar paras 141.975 (MagicS3).
 Ikuti perkembangan semasa rundingan Brexit yang kembali memberi gambaran positif setelah beberapa minggu memberi tekanan terhadap Sterling sebelum ini serta beri tumpuan juga terhadap sentimen pasaran semasa yang mempengaruhi nilai matawang Yen. Rujuk paras harga yang disediakan pada indicator Moshed Magic Line bagi membantu memudahkan analisis teknikal harian anda.

Paras support: 143.493, 142.792, 141.975.
Paras resistance: 145.011, 145.828, 146.529.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


AUD/USD Cuba Mendaki Semula Selepas Harga Terjun 150 Pips

Meninjau semula pergerakan harga pada carta pasangan mata wang AUD/USD untuk minggu lalu, harga dilihat telah memaparkan corak perubahan trend menuju ke penghujung minggu.
Jika diteliti, harga pada mulanya telah membuat penurunan di awal minggu sehingga mencecah paras 0.68500, namun harga berubah arah untuk meningkat semula dari paras tersebut sehingga bersambung selepas mesyuarat FOMC yang menyaksikan kesan penyusutan US dolar.
Kenaikan harga pada Khamis mencapai ketinggian pada 0.70650 sehingga ke penghujung sesi New York, dan pelabur menjangkakan kenaikan lebih tinggi akan berlaku selepas corak perubahan harga tersebut.
Sebaliknya yang berlaku pada Jumaat apabila harga kembali menjunam lebih 150 pips sehingga mencecah ke paras 0.69000 dan melunturkan semula ramalan bagi kenaikan harga.
Minit mesyuarat bank pusat Australia (RBA) pada Selasa akan diberikan perhatian yang dijangka akan mempengaruhi pergerakan dolar Australia.
Memulakan dagangan di awal minggu ini, walaupun perlahan namun harga memaparkan kenaikan pada sesi Asia menuju ke paras 0.7000.
Halangan Moving Average 50 (MA50) pada rangka masa 1 jam bakal diuji sebelum kenaikan yang diteruskan melepasi halangan tersebut dan juga menembusi paras 0.7000 boleh mengundang semula jangkaan untuk pergerakan bullish harga minggu ini.
 Kenaikan lebih tinggi jika diteruskan bakal menuju ke paras sekitar 0.71000 pula untuk menguji zon tumpuan tersebut.
Seterusnya kenaikan lebih tinggi bakal menuju pula paras 0.71800 menguji zon SBR (support become resistance) selepas isyarat trend bullish yang lebih jelas.
Sebaliknya jika harga menyambung penurunan pada terjunan minggu lalu, harga berkemungkinan susut lebih rendah melepasi paras yang dicecah pada Jumaat iaitu 0.69000.
Meneruskan penurunan lebih rendah bakal menuju sehingga ke zon support untuk dagangan Mei lalu sekitar 0.68300 untuk catatkan paras terendah terbaru 6 minggu.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG